Cardiff and Vale College :: Coleg Caerdydd a’r Fro’n rhoi hwb i’r agenda sgiliau digidol gyda lansiad Academi risual Microsoft ar gyfer Cymru\nYn y lluniau (o’r chwith i’r dde) mae Cyfarwyddwr Addysg Microsoft UK Steve Beswick, Pennaeth a Phrif Weithredwr CCAF Mike James, y Gweinidog Sgiliau a Thechnoleg Julie James a Chyfarwyddwr a Chydberchennog risual Alun Rogers gyda myfyrwyr TG CCAF (o’r chwith i’r dde) Jeffrey Ross, James Holloway, Ella Jenkins a Bradley Le Breuilly\nhafan > Amdanom ni > Newyddion > Coleg Caerdydd a’r Fro’n rhoi hwb i’r agenda sgiliau digidol gyda lansiad Academi risual Microsoft ar gyfer Cymru\nColeg Caerdydd a’r Fro’n rhoi hwb i’r agenda sgiliau digidol gyda lansiad Academi risual Microsoft ar gyfer Cymru\nMae Coleg Caerdydd a’r Fro (CCAF) yn cymryd camau i roi sylw i’r bwlch mewn sgiliau digidol sydd yng Nghymru drwy lansio Academi risual Microsoft i gefnogi anghenion digidol unigolion, cyflogwyr a chymunedau’r Brifddinas Ranbarth.\nLansiwyd yr Academi newydd arloesol heddiw (07.07.16) gan Julie James AC, y Gweinidog Sgiliau a Gwyddoniaeth, ochr yn ochr â Steve Beswick, Cyfarwyddwr Addysg Microsoft UK.\nMae’r DU yn wynebu prinder sgiliau digidol gyda thraean poblogaeth Cymru, yn ôl pob tebyg, â diffyg y pump sgil digidol sylfaenol. Mae CCAF wedi buddsoddi yng ngweithlu’r rhanbarth yn y dyfodol drwy ymuno â Phartner y Flwyddyn Microsoft yn y DU, risual Ltd, i sefydlu’r academi newydd ar Gampws nodedig gwerth £45m y Coleg yng Nghanol y Ddinas, yn Ardal Fenter Canol Caerdydd.\nMae’r angen am sgiliau digidol yn glir ledled yr holl sectorau cyflogaeth a busnesau o bob maint - o fusnesau bach a chanolig i sefydliadau rhyngwladol mawr a sefydliadau’r sector cyhoeddus. Mae galw mawr gan gyflogwyr am wella sgiliau gweithluoedd a digideiddio mwy ar fusnesau. Mae’r sector digidol ei hun yn parhau i ehangu hefyd ledled y DU a bellach mae’n gyflogwr enfawr - yn werth mwy na £0.6 biliwn i economi Cymru ac yn cynnwys 6% o gyfanswm economi’r DU.\nMae Rhanbarth Dinesig De Ddwyrain Cymru’n mynd i elwa o fanteision Academi newydd risual Microsoft – yr unig un yng Nghymru. Bydd yr academi’n ceisio gwella sgiliau digidol presennol y myfyrwyr i gefnogi gweithlu newydd llythrennog yn ddigidol ar gyfer busnesau ledled y rhanbarth – gan gynnig dysgu digidol perthnasol, cymwysterau Microsoft a gweithdai gydag arbenigwyr y diwydiant. Bydd hefyd yn cynnig prentisiaethau Digidol a TG gydag unedau Microsoft wedi’u hymgorffori yn y fframwaith – darpariaeth gyffrous ac arloesol i fusnesau lleol sydd angen prentisiaid TG sy’n berthnasol i’r diwydiant.\nI gyflogwyr, bydd yr academi’n cynnig amrywiaeth eang o hyfforddiant sgiliau digidol sydd â’i ffocws ar y diwydiant a chymwysterau Microsoft i wella sgiliau eu gweithlu, a hefyd bydd darpariaeth sgiliau TGCh lefel uwch ar gael yn unol ag anghenion cyflogwyr. Hefyd bydd yn darparu fforwm i gyflogwyr ledled Rhanbarth Dinesig De Ddwyrain Cymru sicrhau’r budd gorau i’w busnes o ddatblygiadau digidol a chynllunio cydweithredol ar gyfer yr anghenion sgiliau yn y dyfodol.\nDywedodd Mike James, Pennaeth a Phrif Weithredwr Coleg Caerdydd a’r Fro: “Mae lansio’r academi arloesol yma’n mynd i fod o fudd enfawr nid yn unig i’n myfyrwyr, a’n prentisiaid a’n staff ni ond hefyd i gyflogwyr y Brifddinas Ranbarth. Ein nod ni yw mynd i’r afael â’r bwlch sgiliau sy’n bodoli ar lefel genedlaethol a chreu canolfan ar gyfer twf sgiliau digidol ledled Rhanbarth Dinesig De Ddwyrain Cymru a thu hwnt.\n“Drwy weithio gyda chyflogwyr i dynnu sylw at y gofynion o ran sgiliau digidol yn eu busnesau a ledled sectorau, gallwn gynllunio ar y cyd ar gyfer datblygu sgiliau yn y dyfodol, felly rydyn ni wir yn darparu ar gyfer sgiliau fory heddiw. Rydyn ni eisiau defnyddio’r Academi yma a’n statws ni fel Academi risual Microsoft i greu bwrlwm am yrfaoedd yn y sector hanfodol yma ymhlith gweithlu’r dyfodol, gan dynnu sylw at y ffaith ei fod yn sector cyffrous sy’n talu’n dda ac yn cynnig gyrfaoedd tymor hir.”\nDywedodd Alun Rogers, Cyfarwyddwr a Chydberchennog risual: “Rydyn ni wir yn gyffrous am lansio academi gyntaf risual yng Nghymru mewn partneriaeth â Choleg Caerdydd a’r Fro a Microsoft. Bydd y bartneriaeth newydd yma rhwng risual a Choleg Caerdydd a’r Fro’n darparu prentisiaethau TG perthnasol i’r diwydiant a chyfleoedd cyflogaeth i ieuenctid, a hefyd yn rhoi mynediad i gymwysterau Microsoft i gyflogwyr y sector, i wella sgiliau eu staff presennol.\n“Mae Llywodraeth Cymru’n benderfynol o helpu i fynd i’r afael â’r prinder sgiliau digidol ac ehangu’r sector TGCh ledled y wlad. Rydyn ni’n credu’n gryf y bydd y bartneriaeth yma’n chwarae rhan bwysig mewn mynd i’r afael â’r prinder sgiliau digidol ac mae’n rhan o’n siarter ni ar gyfer Cymru. Mae hyn yn rhan o ymrwymiad tymor hir risual i Gymru a’n penderfyniad ni i weithio gyda sefydliadau ledled y wlad, yn y sector masnachol a chyhoeddus.\n“Mae risual a Microsoft yn benderfynol o chwarae eu rhan mewn creu economi ffyniannus yng Nghymru drwy greu diwylliant menter arloesol yn llawn dyhead, gyda phrentisiaid medrus i ddiogelu busnesau Cymru ar gyfer y dyfodol.”\n“Mae gan Microsoft strategaeth fyd-eang ar gyfer addysg, sef galluogi pob myfyriwr yn y byd i gyflawni mwy, ac mae posib iddyn nhw gyflawni mwy drwy fod â gwell sgiliau digidol,” esboniodd Cyfarwyddwr Addysg Microsoft UK, Steve Beswick. “Mae’r hyn mae Coleg Caerdydd a’r Fro a risual yn ei wneud yma yng Nghymru’n cyd-fynd yn llwyr â’r strategaeth fyd-eang honno.\n“Mae cymwysterau fel Arbenigwr Microsoft Office yn gwneud gwahaniaeth. Mae’r Penaethiaid rydyn ni wedi siarad â nhw, a chyflogwyr bychain a chanolig, wedi dweud wrthyn ni bod y bobl sy’n gadael yr ysgol neu’r coleg gyda chymhwyster Arbenigwr Microsoft Office yn profi gwahaniaeth mawr mewn cyfweliad am swydd, oherwydd mae cyflogwr yn gwybod na fydd raid iddo wario arian yn hyfforddi’r person hwnnw.”\nDywedodd y Gweinidog Sgiliau a Gwyddoniaeth, Julie James: “Mae sgiliau digidol yn hanfodol yn y gweithlu modern. Mae gwaith ymchwil yn dangos bod y sector TGCh yn cyflogi bron i 40,000 o bobl ac yn werth mwy nag £8 biliwn i economi Cymru.\n“Rydyn ni hefyd yn gwybod bod disgwyl twf mawr mewn swyddi arbenigol, yn enwedig ym maes datblygu a dylunio’r we, rhaglenwyr ac arbenigwyr meddalwedd, i enwi dim ond rhai.\n“Mae cefnogi a gwrando ar ein cyflogwyr i sicrhau bod y cymwysterau priodol ar gael i ddatblygu ac ailhyfforddi ein gweithlu presennol ni’n hanfodol er mwyn cadw ar y blaen i amgylchedd sy’n datblygu mor gyflym.\n"Rydw i’n hynod falch bod Llywodraeth Cymru wedi cefnogi’r gwaith o sefydlu Academi gyntaf risual Microsoft yng Nghymru mewn partneriaeth â Choleg Caerdydd a’r Fro yma yng nghanol y ddinas.\n“Rydw i’n edrych ymlaen at glywed mwy gan y panel am ddarpariaeth yr academi a’r cynlluniau i gefnogi twf sgiliau digidol yng Nghymru.”\nDylai cyflogwyr sydd eisiau rhagor o wybodaeth am Academi risual Microsoft yng Ngholeg Caerdydd a’r Fro gysylltu â’r coleg ar e-bost arbennig ar gyfer hyn: risual@cavc.ac.uk neu drwy ffonio’r llinell cyflogwyr, rhif ffôn: 02920 250 350.


Cymraeg - Anglesey Spring ~ Ffynnon Môn\nDŵr yn tarddu o’r ynys yn cael ei botelu ar yr ynys\nCaiff dŵr Ffynnon Môn ei botelu yn y man y mae’n tarddu, mewn dôl heulog lle mae’n pefrio i fyny, yn groyw o glir ac yn llawn mwynau ar ôl teithio drwy afonydd a nentydd tanddaearol hynafol, drwy garreg galch, ac i fyny i’r wyneb drwy wlâu o raean rhewlifol.\nDefnyddiwyd y ffynnon i gael dŵr ffres er miloedd o flynyddoedd – mae ffordd Rufeinig yn rhedeg wrth ymyl y safle, a daethpwyd o hyd i ddarnau o arian Rhufeinig wrth ddraenio’r tir.\nFfurfiodd y ffynnon naturiol ar fferm Parc yr Odyn mewn pant rhewlifol, ar safle llyn hynafol. Gwely’r llyn a ffurfiodd yr haenau gwaddodol o garreg galch sy’n rhoi i’r dŵr ei fwynau sylweddol. Wrth i lefel y môr godi, trodd y safle yn forydol, gan ffurfio colofn o raean a chregyn y môr uwch ei ben, sy’n hidlo’r dŵr yn naturiol.\nRydym yn gwmni teuluol ifanc a deinamig, ac mae ein gwreiddiau yn ddwfn yn nhraddodiadau a hanes ynys hynafol Môn. Mae cefnogi economi lleol yr ynys, a’i phobl, yn agos i’n calonnau; fel busnes annibynnol, y ni sy’n gyrru ein twf gan nad ydym yn dibynnu ar grantiau. Rydym hefyd yn eithriadol o falch o’n dŵr mwynol, Ffynnon Môn, y dŵr potel cyntaf erioed i ddod o’r ynys.\nCaiff y rhan fwyaf o ddŵr mwynol sydd ar y farchnad ei echdynnu drwy ddyfrdyllau wedi’u drilio, ond tarddu’n naturiol a wna dŵr Ffynnon Môn, ac mae hynny’n well i’r amgylchedd. Nid yn unig ein bod yn cadw costau cludiant yn isel, ond rydym hefyd yn cefnogi economi lleol yr ynys drwy ddefnyddio gweithwyr ac arferion lleol.\n750ml gwydr llonydd neu befriog\nAr gael mewn pecynnau o 12 neu fesul palet\n330ml gwydr llonydd neu befriog\nAr gael mewn pecynnau o 24 neu fesul palet\n500ml plastig llonydd neu befriog\nCysylltwch â ni i gael profi dŵr unigryw Ffynnon Môn.\nHapus i sgwrsio’n Gymraeg\nYmholiadau cyffredinol: dafydd@angleseyspring.co.uk\nYmholiadau gwerthu: sales@angleseyspring.co.uk\nFfôn: 01248 450566 / 07825 877 675


Cynyddu cefnogaeth i ddineswyr bregus Bangor ac i'r rhai sy'n hunan-ynysu - Plaid Cymru Arfon\nCynyddu cefnogaeth i ddineswyr bregus Bangor ac i'r rhai sy'n hunan-ynysu\nPostiwyd ar April 27 2020, 11:21 yb\nMae trigolion sy’n byw o fewn ffiniau dinas Bangor sy’n fregus neu’n gorfod hunan-ynysu oherwydd pandemig Covid-19 yn cael eu hannog i gysylltu â’r Cynghorydd Steve Collings, Plaid Cymru Bangor i gael pecynnau cymorth bwyd ar frys.\nMae’r Cynghorydd dros Ward Deiniol, Steve Collings, eisoes yn trefnu sesiwn ‘Bwyd i Bawb Bangor’ am ddim bob dydd Sul yn swyddfa Plaid Cymru Bangor. Ond yn ystod pandemig Covid-19, daeth yn amlwg yn fuan iawn bod rhywfaint o’r cyflenwad o fwyd sydd dros ben yn mynd yn anghyson ac na allai unigolion gyrraedd y lleoliad bwyd am ddim yn Swyddfa’r Blaid, rhif 70 ar stryd fawr Bangor.\n“Rydyn ni wedi bod yn rhedeg ‘Bwyd i Bawb Bangor’ bob dydd Sul dros y ddwy flynedd ddiwethaf,” esboniodd y Cynghorydd Steve Collings, “lle rydyn ni'n agor swyddfa’r Blaid ar y Stryd Fawr ym Mangor rhwng 10 a 12 bob bore Sul, ac yn cynnig amrywiaeth o wahanol fwydydd am ddim i drigolion.\nYn ôl y Cynghorydd Elin Walker Jones, Ward Glyder, sydd hefyd yn cynorthwyo ar y Sul: “Mae’n ffordd o gefnogi unigolion a theuluoedd sy’n fregus yn ariannol ac sy’n disgyn drwy’r system budd-daliadau lles a banciau bwyd. Mae hefyd yn sicrhau nad yw bwyd archfarchnadoedd yn cael ei wastraffu na’i anfon i safleoedd tirlenwi.\n“Rydyn ni’n hynod ddiolchgar i Tesco a Waitrose am gyflenwi'r bwyd sydd ganddynt dros ben i ni yn wythnosol. Rydyn ni hefyd, fel Cynghorwyr y Blaid ym Mangor sy'n cydweithio i gefnogi’r Cynghorydd Steve Collings, yn ymfalchïo yn y gwaith sy’n digwydd ar lawr gwlad i ddarparu'r gwasanaeth yma’n rheolaidd.”\nNawr bod Covid-19 a’r cyfyngiadau symud wedi taro’r ddinas a bod yr archfarchnadoedd yn cael trafferthion gyda chyflenwi rhai bwydydd, sylweddolodd y Cynghorydd Collings fod materion newydd yn effeithio ar Fwyd i Bawb Bangor ar y Sul. Roedd trigolion yn cael trafferth cyrraedd y gwasanaeth ac roedd sicrhau cyflenwadau bwyd i ateb y galw cynyddol yn mynd yn broblemus.\nCysylltodd y Cynghorydd Collings â Chyngor Dinas Bangor i weld a ellid sicrhau bod arian ar gael i gefnogi cynllun, lle gellid defnyddio arian i lenwi bwlch i greu cronfa fach o fwydydd sylfaenol, fel pasta, reis, blawd, siwgr, llysiau tun a ffrwythau, y gellid wedyn eu defnyddio gyda'r bwyd ffres dros ben o'r archfarchnadoedd. Gyda'r gefnogaeth ychwanegol hon, mae'r cynllun bellach yn gallu cyflwyno pecynnau i bobl ledled Bangor sy'n hunan-ynysu neu'n wynebu caledi ariannol o ganlyniad i'r argyfwng.\nDywedodd Maer Dinas Bangor, y Cynghorydd John Wyn Williams: “Rydym yn falch iawn o fod yn cefnogi’r fenter wych hon gan y Cynghorydd Steve Collings, yn ystod pandemig Covid-19. Mae'n gwbl hanfodol nad yw trigolion Bangor yn cael eu hamddifadu ymhellach yn ystod yr amser heriol hwn. Mae’r Cyngor Dinas hefyd wedi cefnogi mentrau eraill i gynorthwyo pobl leol yn ystod yr argyfwng.\n“Rydym eisoes yn ymwybodol o’r ymrwymiad y mae’r Cynghorydd Collings a’i gyd-Gynghorwyr Plaid Cymru wedi eu harddangos yn ystod y ddwy flynedd ddiwethaf, wrth iddynt drefnu a rhannu bwyd am ddim i deuluoedd bregus, sy’n methu cael dau ben llinyn ynghyd. Mae'n adlewyrchiad trist iawn o'n cymdeithas bod llywodraethau Torïaidd a Llafur yn gadael unigolion a theuluoedd i deimlo'n ynysig, heb gefnogaeth.\n“Byddwn yn gwneud popeth o fewn ein gallu i gefnogi’r Cynghorydd Collings a’i gyd-gynghorwyr dinas Bangor i gyrraedd yr unigolion hynny sydd angen ein gofal a’n cefnogaeth. Mae'r Cynghorydd Steve Collings yn llwyr haeddu diolchgarwch y ddinas gyfan am ei waith clodwiw – diolch Steve!”\nI archebu dosbarthiad pecyn bwyd brys, anfonwch eich cyfeiriad cartref trwy DECST at: 07436 530217


Ionawr | 2021 | Ionawr 2021 – Uned Datblygu Dysgu ac Addysgu\nCrynodeb Wythnosol o Adnoddau – 1/2/2021\n31st Ionawr 2021 28th Ebrill 2021 Mary Jacob [mhj] Uncategorized\tLeave a comment\nFforwm Academi 2020/21\n26th Ionawr 2021 28th Ebrill 2021 Sioned Llywelyn [sil12] Uncategorized\tLeave a comment\nMae’r Fforwm Academi yn rhoi cyfle i rannu arferion da o ran dysgu ac addysgu. Mae’r Fforwm yn agored i aelodau o gymuned y Brifysgol: mae croeso i staff dysgu, tiwtoriaid uwchraddedig, staff cynorthwyol, a myfyrwyr. Bydd pob fforwm yn ystod 2020/21 yn cael ei gynnal ar-lein a gallwch sicrhau eich lle drwy’r Wefan Hyfforddi Staff.\nY ddau Fforwm fydd yn rhedeg yn ystod y misoedd nesaf yw:\nYn y sesiwn hon byddwn yn trafod dulliau gwahanol o gynllunio a chynnal sesiynau mewn tri fformat gwahanol: ar-lein, wyneb yn wyneb a chyfunol. Fel rhan o’r sesiwn, bydd angen i chi gydweithio mewn grŵp i gynllunio gweithgaredd ar gyfer un math o ddarpariaeth. Yn dilyn y gwaith grŵp byddwn yn trafod y gwahanol ddulliau a ddefnyddiwyd a’u haddasrwydd ar gyfer fformat y gwahanol sesiynau. Gyda’n gilydd byddwn yn ceisio adnabod pa ddulliau sy’n hanfodol ar gyfer addysgu yn effeithiol mewn sesiynau ar-lein, wyneb yn wyneb a chyfunol.\nYn y sesiwn hon, byddwn yn trafod y manteision a’r heriau sy’n ein hwynebu wrth wneud addysgu’n fwy cynhwysol yn y brifysgol, a byddwn yn archwilio’r syniadau hyn drwy gyfres o senarios grŵp. Bydd aelod o’r tîm Cymorth i Fyfyrwyr yn ymuno â ni er mwyn rhoi trosolwg cryno o ddemograffeg myfyrwyr yn y Brifysgol; strategaethau sydd ar waith i ddelio â materion sy’n ymwneud â chynwysoldeb; a rhai awgrymiadau ymarferol ar sut y gallech wneud eich addysgu’n fwy cynhwysol.\nByddwn hefyd yn cynnal Fforymau Academi eraill drwy gydol y flwyddyn academaidd, gan gynnwys:\nGobeithio y gallwch ymuno â ni ar gyfer y fforymau. Cysylltwch â ni os oes gennych unrhyw ymholiadau (udda@aber.ac.uk).\n19th Ionawr 2021 28th Ebrill 2021 Anna Udalowska [aeu] Uncategorized\tLeave a comment\nYn ddiweddar cysylltodd aelod o staff â ni i ofyn am gyngor ynghylch defnyddio rhestrau gwirio yn Blackboard. Tynnwyd ein sylw at nodwedd ddefnyddiol o’r enw Tasgau. Rydym eisoes wedi blogio am ffyrdd o olrhain cynnydd myfyrwyr yn Blackboard drwy ddefnyddio’r nodweddion ‘adolygu’ a ‘rhyddhau addasol’ sy’n eich galluogi i greu llwybrau dysgu rhyngweithiol i fyfyrwyr yn eich modiwl.\nMae’r nodwedd Tasgau, sydd ar gael yn yr Offer Cwrs ar y panel Rheoli Cwrs, yn eich galluogi i greu Tasgau Cwrs, gosod eu blaenoriaeth, dyddiad cyflwyno ac olrhain nifer y myfyrwyr sydd wedi dechrau, sydd wrthi’n cwblhau neu sydd wedi cwblhau’r tasgau.\nPan fyddwch wedi creu eich tasgau cwrs gallwch rannu’r nodwedd Tasgau gyda’r myfyrwyr mewn dwy ffordd. Gallwch naill wneud Tasgau’n weladwy i’r myfyrwyr yn y tab Offer ar gwrs eich modiwl:\nNeu gallwch ychwanegu dolen i’r Tasgau yn unrhyw le yn eich cwrs (Offer > Mwy o Offer). Ein hawgrym ni fyddai ei leoli yn Gwybodaeth am y Modiwl.\nWrth gyflwyno Tasgau i’ch myfyriwr gwnewch yn siŵr eich bod yn gosod disgwyliadau clir:\nPa mor aml y dylai myfyrwyr gadw llygaid am dasgau newydd?\nPa mor aml fyddwch chi’n gwirio am gynnydd?\nBeth yw diben defnyddio’r nodwedd? Byddwch yn eglur ynghylch pa mor agos y byddwch chi’n monitro eu cynnydd.\nFel y soniwyd eisoes, bydd hyn yn eich galluogi i weld sut mae myfyrwyr yn ymgysylltu â’r gweithgareddau yn eich modiwlau, ond hefyd yn rhoi cyfle i’r myfyrwyr eu hunain olrhain eu cynnydd eu hunain a chadw ar ben eu llwyth gwaith. Gall myfyrwyr weld eu tasgau a’u gosod fel ‘heb ddechrau’ ‘ar y gweill’ neu ‘cwblhawyd’ drwy glicio ar y saeth llwyd am i lawr.\nFel bob amser, rydym yn eich annog i roi cynnig ar y nodwedd hon yn eich modiwlau ymarfer (cewch hyd iddi o dan y tab Fy Sefydliad) a chysylltwch â ni os oes gennych chi unrhyw ymholiadau: lteu@aber.ac.uk\n18th Ionawr 2021 28th Ebrill 2021 Anna Udalowska [aeu] Uncategorized\tLeave a comment\nGan ein bod unwaith eto’n wynebu’r sefyllfa o addysgu ar-lein, roeddem eisiau ailymweld â rhai o’r adnoddau a’r cymorth sydd ar gael i chi.\nY lle gorau i ddechrau fyddai ymweld â gweddalennau Cefnogi eich Addysgu sy’n cynnwys adnoddau megis:\nAddysgu gydag Awgrymiadau MS Teams\nCyngor i Fyfyrwyr ar ddefnyddio MS Teams ar gyfer Cyfarfodydd Ar-lein\nYn ail, ewch i’n tudalen hyfforddi i archebu lle ar un o’n cyrsiau hyfforddi:\n19/01/2021 – Dysgu Gweithredol ac Ymgysylltiad Ar-lein\n27/01/2021 – Fforwm Academi 5: Sut mae cynllunio gweithgareddau ar-lein ac wyneb yn wyneb\n09/02/2021 – E-ddysgu Uwch: Defnyddio nodweddion datblygedig Panopto\nRydym hefyd yn trefnu i gynnig sesiynau hyfforddi ychwanegol ar ddefnyddio ystafelloedd trafod yn ogystal â sesiynau e-ddysgu galw heibio bob dydd Mawrth rhwng 10:00-11:00 a dydd Iau rhwng 14:00-15:00, o 19 Ionawr tan 4 Chwefror). Mae dolenni i’r sesiynau galw heibio ar gael ar ein blog.\nYn olaf, ewch i’n blog sy’n cynnwys rhagor o awgrymiadau a chanllawiau:\nTrefnu Cynnwys yn Blackboard\nStrategaethau er mwyn Ysgogi Ymroddiad i Ddysgu Ar-lein – myfyrdodau o’r Fforwm Academi ddiwethaf yn Semester\nNodwedd NEWYDD – Ystafelloedd Trafod yn MS Teams\nSicrhau bod myfyrwyr yn ymroi i’r tasgau ar-lein nad ydynt yn fyw: Safbwynt y Ddamcaniaeth Hunanbenderfynu\nI ailadrodd rhai o’r pwyntiau allweddol o’r adnoddau uchod, o ran addysgu ar-lein, cofiwch:\nGadw pethau’n fyr, ni fydd myfyrwyr yn gallu canolbwyntio ar recordiad awr o hyd.\nGwnewch y sesiwn yn ddiddorol, boed y sesiwn yn recordiad Panopto neu’n sesiwn fyw ar Teams, mae sawl nodwedd a ffordd o hyrwyddo dysgu gweithredol yn hytrach na chreu cynnwys yn seiliedig ar drosglwyddiad.\nCyfannwch eich holl elfennau addysgu, mewn darlithoedd wedi’u recordio cyfeiriwch at seminarau byw, darlleniadau, canolbwyntiwch ar greu llwybr dysgu parhaus i’r myfyrwyr.\nRydym yn hyderus y bydd pob aelod o staff yn bodloni gofynion y sefyllfa bresennol yn llwyddiannus. Cysylltwch os oes gennych unrhyw ymholiadau neu awgrymiadau am hyfforddiant neu adnoddau angenrheidiol: lteu@aber.ac.uk.\n18th Ionawr 2021 28th Ebrill 2021 James Woolley [jbw] Uncategorized\tLeave a comment\nRhag ofn na welsoch ein blog blaenorol, mae ystafelloedd trafod nawr ar gael yn Microsoft Teams. I baratoi ar gyfer addysgu yn semester 2, a chynnydd yn yr addysgu ar-lein, rydym am roi rhai awgrymiadau i chi ar sut i wneud y defnydd gorau o’r Ystafelloedd Trafod. Gellir eu defnyddio’n effeithiol iawn i gynorthwyo a hybu dysgu’r myfyrwyr, yn ogystal â rhoi’r dewis i chi rannu grwpiau mawr o fyfyrwyr i grwpiau trafod haws eu trin.\nYn yr un modd â’n holl gyngor ynghylch dysgu ar-lein, meddyliwch beth yr hoffech i’ch myfyrwyr ei wneud cyn, yn ystod, ac ar ôl y gweithgaredd.\nCyn dechrau’r Ystafelloedd Trafod:\nYmgyfarwyddwch â sut mae’r ystafelloedd trafod yn gweithio. Gellir ond cychwyn ystafelloedd trafod ar ôl i’r cyfarfod ddechrau. I greu ystafelloedd trafod, mae’n rhaid i chi fod wedi trefnu’r cyfarfod.\nCynlluniwch y dasg ar gyfer y myfyrwyr a rhowch wybod iddynt beth ydyw o flaen llaw. Holwch eich hun beth yr hoffech i’r myfyrwyr allu ei wneud ar ôl cymryd rhan yn y gweithgaredd? A hoffech iddynt gynhyrchu unrhyw beth yn ystod yr ystafell drafod? A ydych eisiau iddynt gyflwyno unrhyw beth pan ddônt yn ôl i’r brif ystafell?\nSicrhewch fod eich myfyrwyr yn deall beth sydd angen iddynt ei wneud cyn iddynt fynd i’r ystafelloedd trafod. Hefyd, rhowch strategaeth iddynt ar gyfer cysylltu â chi os oes ganddynt unrhyw gwestiynau. Gellir gwneud hyn drwy ddefnyddio’r nodwedd sgwrsio yn y brif ystafell. Neu gall myfyriwr ailymuno â’r prif gyfarfod eto.\nRhowch wybod i’r myfyrwyr faint o amser sydd ganddynt yn yr ystafell drafod cyn y bydd yn rhaid iddynt ddod yn ôl i’r brif ystafell.\n15th Ionawr 2021 28th Ebrill 2021 Sioned Llywelyn [sil12] Uncategorized\tLeave a comment\nMae gwirio dealltwriaeth myfyrwyr yn chwarae rhan hollbwysig yn y broses ddysgu ac addysgu a gall gadarnhau i’r darlithydd beth sy’n cael ei ddysgu tra hefyd yn rhoi cyfle i fyfyrwyr fyfyrio ar eu dysgu eu hunain. Gwirio dealltwriaeth yw un o’r heriau mwyaf wrth addysgu ac mae gorfod gwneud hynny mewn ystafell ddosbarth rithwir hyd yn oed yn fwy heriol nag yn yr ystafell ddysgu draddodiadol lle addysgir wyneb-yn-wyneb! Fodd bynnag, mae sawl nodwedd ddefnyddiol o fewn MS Teams y gellir eu defnyddio i’ch helpu i wirio dealltwriaeth. Dyma ychydig o awgrymiadau ar sut i wneud y mwyaf o’r nodweddion hyn:\nY nodwedd sgwrsio (chat).\nGallwch ddefnyddio’r nodwedd sgwrsio mewn amrywiaeth o ffyrdd i wirio dealltwriaeth. Mae rhai syniadau’n cynnwys gofyn i’r myfyrwyr grynhoi cysyniad neu syniad, neu aralleirio damcaniaeth mewn ychydig o frawddegau a phostio hynny yn y nodwedd sgwrsio. Gall y nodwedd hon hefyd fod yn werthfawr iawn i wirio dealltwriaeth myfyrwyr tawelach sydd efallai’n dymuno peidio ag ymateb ar lafar i’ch cwestiynau. Dyma rai awgrymiadau ar sut i reoli’r sgwrs yn effeithiol yn MS Teams.\nI godi bach o hwyl yn yr ystafell ddosbarth ac fel ffordd o osgoi ymatebion “ie/na”, gallech ofyn i’ch myfyrwyr ymateb i’ch sylw yn y sgwrs i fynegi sut maen nhw’n teimlo am bwnc neu gysyniad. Er enghraifft:\nNodwedd codi eich llaw.\nMae’r nodwedd codi eich llaw o fewn Teams yn caniatáu i ddefnyddwyr hysbysu’r darlithydd fod ganddynt gwestiwn neu sylw i’w wneud, ond gallech hefyd ei ddefnyddio i wirio dealltwriaeth. Beth am ofyn i fyfyrwyr ddefnyddio’r nodwedd mewn ymateb i gwestiwn? Er enghraifft, “codwch eich llaw os ydych am i mi ddangos i chi sut i wneud hynny eto“.\nGallech hefyd ddefnyddio’r nodwedd i annog myfyrwyr i ymhelaethu ar eu hatebion yn y sgwrs, er enghraifft “codwch eich llaw os gallwch ddweud mwy wrthyf am hynny“. Os yw’r myfyrwyr yn bryderus am ymateb ar lafar, gallwch eu hannog i ymateb gydag ymhelaethu yn ysgrifenedig yn y sgwrs.\nSesiynau galw heibio: Offer e-ddysgu\n14th Ionawr 2021 28th Ebrill 2021 Sioned Llywelyn [sil12] Uncategorized\tLeave a comment\nHoffem gynnig cyfle i staff y Brifysgol ymuno â ni yn ein sesiynau galw heibio ar ddefnyddio offer e-ddysgu (Blackboard, Panopto, Turnitin a MS Teams) ar gyfer gweithgareddau dysgu ac addysgu. Bydd y rhain yn gyfle anffurfiol i chi siarad â’n Harbenigwyr Dysgu Ar-lein ac i fynd i’r afael ag unrhyw broblemau sydd gyda chi.\nCynhelir pob sesiwn galw heibio drwy MS Teams ac nid oes angen archebu lle, dim ond clicio ar y dolenni isod. *Noder y bydd sesiynau gyda seren (*) yn sesiynau dwyieithog, a bydd pob sesiwn heb seren yn cael ei rhedeg fel sesiynau cyfrwng Saesneg.\n19.01.2021 (10:00-11:00):Ymunwch â Chyfarfod MS Teams*\n21.01.2021 (14:00-15:00):Ymunwch â Chyfarfod MS Teams\n26.01.2021 (10:00-11:00):Ymunwch â Chyfarfod MS Teams*\n28.01.2021 (14:00-15:00):Ymunwch â Chyfarfod MS Teams\n02.02.2021 (10:00-11:00):Ymunwch â Chyfarfod MS Teams*\n04.02.2021 (14:00-15:00):Ymunwch â Chyfarfod MS Teams\n14th Ionawr 2021 28th Ebrill 2021 Lara Kipp [lak22] Uncategorized\tLeave a comment\n12th Ionawr 2021 28th Ebrill 2021 Lara Kipp [lak22] HyFlex\tLeave a comment\n• Dylai unrhyw weithgareddau lle mae’r myfyrwyr yn wynebu ei gilydd fod mewn grwpiau bach iawn (parau neu grwpiau o dri) i leihau maint cyffredinol y dosbarth ac i sicrhau y gall pawb gyfrannu.\n• Mae atgoffa myfyrwyr o arferion sgwrsio da, ble mae pobl yn cymryd eu tro i siarad, yn hanfodol i leihau cyfanswm y sgyrsiau, ac felly cyfanswm y defnynnau aerosol.\n• Mewn ystafelloedd gyda seddi gosod a/neu haenog, gall trafodaeth o’r fath fod yn anodd, gan na chaiff myfyrwyr newid seddi.\n• Mewn ystafelloedd gyda seddi symudol, ni ddylid newid gosodiad yr ystafell, a dylai’r staff sicrhau bod myfyrwyr yn cadw pellter cymdeithasol bob tro wrth droi at eraill.\n• Nodwch eich disgwyliadau’n glir: beth all y myfyrwyr sy’n ymuno o bell ei ddisgwyl? A fyddant yn arsylwi? A fyddant yn cyfrannu? Beth yw cyfyngiadau cymryd rhan o bell?\n• Galluogwch dasgau rhyngweithiol sy’n dod â myfyrwyr o bell ac ar y safle at ei gilydd, er enghraifft polau rhyngweithiol y gall pawb gael mynediad iddynt ar yr un pryd.\n• Os yw’r niferoedd yn afreolaidd iawn a bod mwyafrif y myfyrwyr yn bresennol mewn un modd (e.e. dim ond un myfyriwr yn ymuno o bell), gwahoddwch fyfyrwyr ar y safle i’r sesiwn ar-lein gan ddefnyddio eu dyfeisiau eu hunain i alluogi trafodaeth rhwng cyfoedion.


Datganiad Cydymffurfio | The Pensions Regulator\nDechreuwch eich datganiad cyn gynted â phosib. Mae' n rhaid ichi ei gwblhau ymhen 5 mis o'ch dyddiad dechrau dyletswyddau.\nDechrau eich datganiad rŵan\nMae hi’n ddyletswydd gyfreithiol arnoch i gwblhau eich datganiad cydymffurfio er mwyn rhoi gwybod inni sut y bu ichi gyflawni eich dyletswyddau.\nEr ei bod yn bosibl bod rhywun arall yn eich helpu â’ch dyletswyddau ac efallai’n cwblhau’r datganiad drosoch, mae’n gyfrifoldeb cyfreithiol arnoch chi i sicrhau bod eich datganiad wedi ei gwblhau mewn pryd a bod yr wybodaeth ynddo yn gywir. Os nad ydych yn gwneud hynny, mae’n bosib y byddwch yn wynebu dirwy.\nOs ydy’r wybodaeth berthnasol i gyd gennych chi wrth law, dim ond tua chwarter awr y bydd arnoch ei angen er mwyn cwblhau’r datganiad. Defnyddiwch ein rhestr wirio i’ch helpu; mae’n nodi’r holl wybodaeth y bydd arnoch ei hangen ac o ble y cewch yr wybodaeth honno.\nGallwch ond ddechrau ar eich datganiad cydymffurfio unwaith ichi dderbyn llythyr gennym ni oherwydd bydd angen eich cod llythyr a chyfeirnod TWE arnoch chi.\nBeth sy'n digwydd os nad ydy fy staff yn rhan o gynllun TWE?\nOs ydy eich aelod o staff yn ennill £118 yr wythnos (£512 y mis) neu lai, mae'n bosib na fydd Cyllid a Thollau EM yn gofyn ichi sefydlu cynllun TWE. Pan fyddwch yn dechrau talu mwy na £118 yr wythnos i aelod o staff, mae'n rhaid ichi sefydlu cynllun TWE gyda Chyllid a Thollau EM. Unwaith ichi sefydlu'ch cynllun TWE, byddwn yn ysgrifennu atoch ac yn gofyn ichi gwblhau datganiad cydymffurfio erbyn dyddiad penodol.\nOs oes gennych chi gynllun TWE ac rydych yn dymuno cwblhau eich datganiad cyn inni ysgrifennu atoch, gallwch gysylltu gyda ni i drefnu hynny.\nBeth os ydy fy amgylchiadau yn newid?\nBydd hefyd angen ichi fonitro oedran ac enillion eich staff pob tro byddwch chi'n eu talu nhw (gan gynnwys staff newydd) i weld oes angen ichi gofrestru unrhyw un ohonyn nhw ar gynllun pensiwn.\nDarllen mwy am eich dyletswyddau parhaus.\n< Rydw i’n gyflogwr, does dim rhaid i mi gynnig pensiwn rŵan\nRhestr wirio datganiad cydymffurfio (PDF, 86kb, 1 dudalen)


Rheoliadau drafft a osodwyd gerbron Cynulliad Cenedlaethol Cymru o dan adran 98 o Ddeddf Anghenion Dysgu Ychwanegol a’r Tribiwnlys Addysg (Cymru) 2018, i’w cymeradwyo drwy benderfyniad gan Gynulliad Cenedlaethol Cymru.\n2019 Rhif 000 (Cy. 000)\nRheoliadau Deddf Anghenion Dysgu Ychwanegol a’r Tribiwnlys Addysg (Cymru) 2018 (Darpariaethau Atodol) 2019\nMae Deddf Anghenion Dysgu Ychwanegol a’r Tribiwnlys Addysg (Cymru) 2018 (“Deddf 2018”) yn sefydlu’r system statudol yng Nghymru ar gyfer diwallu anghenion dysgu ychwanegol plant a phobl ifanc. Mae Rhan 3 o Ddeddf 2018 yn parhau â Thribiwnlys Anghenion Addysgol Arbennig Cymru ac yn ei ailenwi’n Dribiwnlys Addysg Cymru.\nMae’r Rheoliadau hyn yn gwneud diwygiadau i adran 91 o Ddeddf 2018 sy’n darparu ar gyfer cyfansoddiad y Tribiwnlys Addysg, gan gynnwys penodi Llywydd y Tribiwnlys ac aelodau eraill y Tribiwnlys Addysg.\nYstyriwyd Cod Ymarfer Gweinidogion Cymru ar gynnal Asesiadau Effaith Rheoleiddiol yng ngoleuni’r Rheoliadau hyn. O ganlyniad, ystyriwyd nad oedd yn angenrheidiol cynnal asesiad effaith rheoleiddiol o’r costau a’r manteision sy’n debygol o ddeillio o gydymffurfio â’r Rheoliadau hyn.\nYn dod i rym yn unol â rheoliad 1(2) a (3)\nMae Gweinidogion Cymru, drwy arfer y pwerau a roddir gan adran 97(1) a (2) o Ddeddf Anghenion Dysgu Ychwanegol a’r Tribiwnlys Addysg (Cymru) 2018(), yn gwneud y Rheoliadau a ganlyn.\nYn unol ag adran 98 o Ddeddf Anghenion Dysgu Ychwanegol a’r Tribiwnlys Addysg (Cymru) 2018, gosodwyd drafft o’r Rheoliadau hyn gerbron Cynulliad Cenedlaethol Cymru ac fe’i cymeradwywyd ganddo drwy benderfyniad.\n1.—(1)(1) Enw’r Rheoliadau hyn yw Rheoliadau Deddf Anghenion Dysgu Ychwanegol a’r Tribiwnlys Addysg (Cymru) 2018 (Darpariaethau Atodol) 2019.\n(2) Daw’r Rheoliadau hyn i rym ar 10 Ebrill 2019 yn ddarostyngedig i baragraff (3).\n(3) Daw rheoliad 3 i rym ar y diwrnod y daw adran 91 o Ddeddf Anghenion Dysgu Ychwanegol a’r Tribiwnlys Addysg (Cymru) 2018 i rym.\nDiwygiadau i Ddeddf Anghenion Dysgu Ychwanegol a’r Tribiwnlys Addysg (Cymru) 2018\n2.—(1)(1) Mae adran 91 o Ddeddf Anghenion Dysgu Ychwanegol a’r Tribiwnlys Addysg (Cymru) 2018 wedi ei diwygio fel a ganlyn.\n(2) Yn is-adran (3) hepgorer “gyda chytundeb yr Arglwydd Brif Ustus”.\n(3) Yn is-adran (4) hepgorer “gyda chytundeb y Llywydd”.\nDiwygiadau i Ddeddf Diwygio Cyfansoddiadol 2005\n3.—(1)(1) Yn Rhan 3 o Atodlen 14 i Ddeddf Diwygio Cyfansoddiadol 2005, mae Tabl 1 (penodiadau gan yr Arglwydd Ganghellor) wedi ei ddiwygio fel a ganlyn.\n(2) Yn lle’r cofnod sy’n ymwneud ag adran 332(2) o Ddeddf Addysg 1996 a’r swyddi y mae’r adran honno yn ymwneud â hwy, rhodder —\n() 2018 dccc 2.


BlogMenai.com: January 2010\nMwy o ddarllenwyr nag unrhyw fis ag eithrio mis Rhagfyr - ond wedyn doedd gen i ddim Oscar i fy helpu yn ystod y mis yma.\nMae politicalbetting.com pam bod y stori uchod wedi ei thynnu oddi ar y We gan y Mail. Cwestiwn da.\nWna i ddim ailadrodd yr honiadau - maen nhw i'w gweld os ydych yn clicio ar y linc.\nYmddengys bod gwirionedd yn y stori sydd wedi ei rhedeg ar y blog hwn a rhai eraill ynglyn ag ymddiswyddiad Dennis Tew o'r blaid Geidwadol - mae gwefan Ceidwadwyr Aberconwy yn cydnabod hynny bellach.\nDydi'r blaid yn lleol ddim yn cymryd y peth yn arbennig o dda - gan dyllu ar ol nifer o resymau pam nad ydi Mr Tew yn golled fawr, gan gynnwys ei ymddswyddiad anisgwyl o swydd Sion Corn Cyngor Tref Conwy, y ffaith ei fod yn costio seddi eraill i'r Ceidwadwyr a'i fod yn gwneud unreasonable demands in relation to his continued position as a Conservative candidate at the next council elections. beth bynnag ydi hynny yn ei olygu.\nMae'r straeon ei fod yn ymuno a Phlaid Cymru hefyd yn fater o dristwch i Geidwadwyr Aberconwy, yn wahanol i pan newidiodd Oscar ei got a throi at yn Dori. Yn wir mae'n dystiolaeth o pa mor ruthless ydi'r Blaid. yn gwneud i Mr Tew druan hyrwyddo socialist and independent Wales’.\nOnd ta waeth, dydi'r holl ddigwyddiad ddim yn debygol o effeithio ar ganlyniad etholiad San Steffan yn yr etholaeth, ac mi'r rydan ni'n derbyn adroddiadau rheolaidd yn egluro i ni pa mor rhyfeddol o lwyddiannus ydi'r ymgyrch yn Aberconwy. Felly mae yna ddiwedd hapus i'r stori wedi'r cwbl.\nDiolch byth am hynny.\nLabels: Aberconwy, Llafur Toriaid\nMae Alwyn yn adrodd bod Dennis Tew - un o gynghorwyr y Toriaid, yn Aberconwy wedi gadael y grwp a'r blaid. Gadawodd aelod arall o dan gwmwl yn y gorffennol agos - Hazel Meredith.\nMae yna si ar led bod Mr Tew wedi gwneud cais i ymuno a Phlaid Cymru. 'Dwi ddim yn gwybod i sicrwydd os ydi hynny'n wir - daw pethau'n gliriach tros y diwrnod neu ddau nesaf.\nDiweddariad 30/1/10 : Roedd y Blaid yn Arfon yn cynnal drop yn ninas Bangor heddiw (dwsinau o weithwyr allan gyda llaw). Roedd sawl un yn dweud bod Mr Tew wedi gwneud cais i ymuno a'r Blaid - er nad oes datganiad swyddogol wedi ei wneud gan Mr Tew na'r Blaid hyd y gwn i.\nFydda i ddim yn ymweld a blog y Cynghorydd Aeron Jones yn aml am resymau amlwg, ond o fynd am dro yno ddoe mae'n rhaid i mi ofyn y cwestiwn hwn - oes yna rhyw fath o gystadleuaeth wyrdroedig rhwng aelodau etholedig Llais Gwynedd i wneud y gyhariaeth fwyaf hysteraidd ac ymfflamychol bosibl?\nChwi gofiwch i arweinydd y feicroblaid gymharu polisiau Cyngor Gwynedd i'r rhai a arweiniodd at wagio ucheldiroedd yr Alban o'i phoblogaeth er mwyn gwneud lle i ddefaid a cheirw yn y bedwerydd ganrif ar bymtheg, ac fe gofiwch hefyd mor rhyfeddol o amhriodol ydi'r gymhariaeth honno.\nMae Aeron yn ceisio mynd ymhellach na'r giaffar - yn llawer pellach. Mae'n egluro ei wrthwynebiad i bolisiau'r hen Gyngor Gwynedd (hynny yw yr un o 2004 i 2008 am wn i) trwy gyfeirio at y gerdd enwog a briodolir i'r diwynydd Almaeneg, Martin Niemöller. Dyma'r fersiwn o'r gerdd mae yn dewis ei dyfynu.\nYchwnega Aeron ar y cychwyn - The poem below says it all. Mi fyddwn i'n cytuno efo'r sylw hwnnw.\nOs mai Martin Niemöller oedd yn gyfrifol am y gerdd, mae' n debyg iddi gael ei chyfansoddi yn y blynddoedd yn dilyn y rhyfel, roedd Niemöller wedi treulio'r rhyfel yng ngwersylloedd llofruddio Sachsenhausen a Dachau. Cyfeiriad ydi'r gerdd at y cyfnod yn dilyn dyfodiad y Natsiaid i rym a chyn yr Ail Ryfel Byd. Y cyfnod yn benodol ydi'r un yn dilyn 1933 pan gafodd y rhan fwyaf o hawliau sifil yn yr Almaen eu dileu. Yn eironig roedd Niemöller yn lled gefnogol i'r Natsiaid ar y cychwyn, ond trodd yn eu herbyn o ddeall eu bod yn disgwyl i bobl roi'r wladwraeth o flaen yr Eglwys - dyna wir gyd destun y dyfyniad.\nYmhen blwyddyn neu ddwy wedi dileu hawliau sifil roedd tua 100,000 o ysbiwyr yn cadw golwg ar pob agwedd ar fywyd trigolion y wlad - roedd yn gyffredin i elynion y weinyddiaeth i gael eu harestio, eu arteithio a'u llofruddio. 'Does yna ddim ffigyrau manwl ar gael, ond mae'n debyg i rai degau o filoedd o Gomiwnyddion a Sosialwyr farw ar ol cael eu harestio gan yr awdurdodau. Mae'n debyg i rai degau o filoedd o Almaenwyr a ystyrid yn 'ddiffygiol' o safbwynt genetig gael eu llofruddio yn ystod y cyfnod hefyd er mwyn amddiffyn 'purdeb' y genedl. Dioddef o anableddau corfforol a salwch meddwl oedd y rhan fwyaf o'r anffodusion hyn. Er na laddwyd niferoedd mawr o Iddewon yn ystod yr amser arbennig yma, collodd y rhan fwyaf eu eiddo a'u dinasyddiaeth Almaeneg a gadawodd tua 200,000 ohonynt y wlad. Wna i ddim mynd ar ol y cyfnod dilynol - yr Ail Ryfel Byd - mae' rhan fwyaf o bobl yn gwybod i hyd at 70 miliwn o bobl (gan gynnwys hyd at 52 miliwn o sifiliaid) farw yn ystod y cyfnod hwnnw.\nRwan, beth bynnag am anghytundebau Aeron a Llais Gwynedd efo polisiau datblygu ac ail strwythuro addysg yr hen Gyngor Gwynedd, 'dwi'n weddol siwr fy mod yn gywir i ddweud na lwyddodd y corff hwnnw i lofruddio cymaint ag un person. 'Dwi ddim yn meddwl iddynt wneud unrhyw ymdrech i ladd neb chwaith. Mae'r gymharieth felly yn un grotesg o amhriodol - mwy felly nag un Owain Williams hyd yn oed. 'Dydi anghytuno efo Llais Gwynedd ar faterion gwleidyddiaeth leol arferol ddim yn cymharu efo mynd i dai pobl yng nghanol y nos, a mynd a nhw i ffwrdd a'u harteithio nhw i farwolaeth.\nAr un olwg mae rhywbeth yn ddigri am y cymhariaethau lloerig o amhriodol yma, ond mae yna ochr mwy difrifol i'r peth i gyd. Mae rhai pobl yn ymateb yn gwbl hysteraidd i agweddau ar wleidyddiaeth Gwynedd ar hyn o bryd - ac mae hynny'n fater o ofid. Er enghraifft mae'r ymgyrch yn erbyn siop gig un o berthnasau cynghorydd a bleidleisiodd tros gau Ysgol Aberdyfi yn amlwg yn ymateb hysteraidd ac anheg. Felly hefyd y llythyr dienw ac anymunol a dderbyniodd y Cynghorydd Anne Lloyd Jones yn ddiweddar. A bod yn deg a Llais Gwynedd maent wedi condemio'r llythyr a anfonwyd at Mrs Jones yn gwbl ddi amwys.\nOnd yr hyn mae'n rhaid ei ddeall ydi hyn - mae pobl yn ymddwn mewn ffordd hysteraidd pan mae'r cyd destun ehangach hysteraidd. Mae tueddiad gan Lais Gwynedd i ddefnyddio ieithwedd amhriodol ac eithafol yn cyfrannu at yr awyrgylch yma. Mae tueddiad Gwilym i wneud defnydd hynod o fynych o eiriau fel brad, neu ragrith, neu gelwydd ac ati, ac ati wrth drafod gwleidyddiaeth leol yn cyfrannu at yr awyrgylch anffodus yma. Felly hefyd gymariaethau boncyrs ac eithafol ei gyd gynghorwyr.\nMae'n iawn i Gwilym ddweud Dorwch Gorau I Hyn Rwan, pan mae pethau'n mynd yn hyll, ond y gwir syml amdani ydi bod perygl gwirioneddol i ieithwedd a rhethreg Llais Gwynedd greu awyrgylch sy'n arwain at ymddygiad hysteraidd ac amhriodol.\nLabels: Aeron Jones, Gwilym Euros, Llais Gwynedd\n'Dydi hi heb fod yn ychydig ddiwrnodiau da i'r Blaid Lafur - helynt y WRU a Llafur yn amlygu'r ffaith bod y blaid yng Nghymru yn ddibynol ar bobl gyfoethog iawn i'w hariannu, twf economaidd pathetig o wan yn amlygu'r ffaith mai Prydain ydi un o'r gwledydd sy'n cael ei rhedeg salaf o safbwynt economaidd, ac adroddiad a gyhoeddwyd heddiw yn amlygu'r ffaith nad ydi'r blaid hyd yn oed wedi ymdrechu i gau'r bwlch rhwng y cyfoethog a'r tlawd yn ystod eu cyfnod hir mewn grym.\nMae'r tair stori yn gysylltiedig wrth gwrs. Rhywbryd yng nghanol y nawdegau penderfynodd Llafur y cai eu nod hanesyddol o sicrhau tegwch cymdeithasol fynd i'r diawl, penderfynodd llawer o gyfoethogion Prydain gefnogi Llafur yn sgil hyn oherwydd eu bod yn ystyried y blaid Lafur yn gorff oedd yn amddiffyn eu buddiannau nhw yn hytrach na rhai'r difreintiedig. Yr hyn oedd gan Llafur i gynnig i'w dilynwyr traddodiadol oedd safonau byw uwch yn sgil eu gallu tybiedig i redeg yr economi yn well na'r Toriaid, nid oherwydd polisiau fyddai'n arwain at ail ddosbarthu cyfoeth.\nSyrthiodd Prydain i ddirwasgiad hirach a thyfnach na neb arall oherwydd nad oedd Llafur efo'r ceilliau i ypsetio eu noddwyr cyfoethog trwy reoli gorffwylldra'r banciau, a methwyd yn llwyr mynd i'r afael ag anghyfartaledd cymdeithasol yn ystod blynyddoedd maith teurnasiad Llafur.\nHau cynhaeaf gwenwynig oedd creu New Labour yn y lle cyntaf, ac mae'r amser i fedi'r cynhaeaf hwnnw wedi dod mae gen i ofn.\nMae'n neis iawn nodi bod un sefydliad Cymreig yn cefnogi un arall unwaith eto, gydag adnoddau'r WRU yn cael eu defnyddio i drefnu cinio mawreddog i noddwyr y Blaid Lafur y tro hwn.\nY syndod i Vaughan ydi fod Llafur yn gallu gofyn am cymaint a £1,000 i bobl am gael dod i'r digwyddiad. Vaughan druan, mae'r Byd wedi symud ymlaen tros yr ychydig ddegawdau diwethaf. Roedd tad a thaid y ddynas acw yn aelodau brwd o'r Blaid Lafur yng Nghaerdydd trwy gydol eu bywydau. Fyddai'r naill na'r llall wedi gallu fforddio mynychu'r sbloets, ond nid ar gyfer eu teips nhw mae'r sesiwn loddesta wedi ei threfnu wrth gwrs.\nY bobl sydd yn bwysig i Lafur bellach ydi eu noddwyr cyfoethog. 'Dydi'r rhain ddim yn bobl gyffredin fel fi a chi a Vaughan i chi gael dallt - o na - mae'r rhain yn bobl arbennig - yn wir maent yn bobl uwchraddol. Maen nhw'n gallu gwneud mwy o bres na bathdy Llantrisant, a beth ar wyneb daear sy'n fwy rhinweddol na hynny?\n'Dydi cyfraniadau o tros i filiwn o bunoedd i'r blaid Lafur gan ddynion busnes cyfoethog iawn ddim yn anarferol iawn mewn cyd destun Prydeinig wrth gwrs. Pobl ydi'r rhain fel Lord Sainsbury, Lord Bhattacharyya, Sir Christopher Ondaatje, Sir Gulam Noon, Sir David Garrard, Sir Ronald Cohen, Sir Frank Lowe, Sir Alan Sugar, Bernie Ecclestone, Mahmoud Khayami heb son am David Abrahams a Peter Watt a'u tebyg. O gymharu a hynny 'dydi hi ddim yn syndod anferthol bod aelodau o gymuned busnes De Cymru yn fodlon talu £1,000 y plat am gael hobnobio efo Carwyn a Peter a'r hogiau a'r genod.\n'Dydi £1,000 ddim yn swm anferth i aelodau seneddol y blaid Gymreig chwaith gyda'r cyflogau sylweddol a'r holl dreuliau a 'ballu. Mae arferion bucheddol y bobl busnes hyfryd mae'r aelodau seneddol yn ciniawa efo nhw wedi gwneud argraff ddofn arnynt - arferion megis dod o hyd i ffyrdd o dalu cyn lleied o dreth a phosibl. Mae gan yr aelodau seneddol fantais tros y dynion busnes hyd yn oed yma - maen nhw'n gallu gofyn i'r trethdalwr am y pres i dalu i rhywun i wneud n siwr nad ydi eu cyfraniad nhw eu hunain i goffrau'r trysolys yn ormodol. Wedi'r cwbl, pam y byddai aelod seneddol Llafur eisiau cyfrannu mwy na sydd rhaid i healthandeducation?\nBusnes pobl eraill ydi hynny.\n'Dydi £1,000 yn ddim byd i'r bobl hyn siwr Dduw.\nCliciwch ar y llun o ffurflen os nad ydych yn ei gweld yn glir.\nLabels: Daily Post Llafur, WRU\nDyna ydi'r son beth bynnag.\n'Dwi ddim yn meddwl rhywsut - ond mae pethau rhyfeddach wedi digwydd.\n'Dwi'n gwybod fy mod yn ailadrodd fy hun - ond mae'n werth mynd am dro i flog yr Hogyn o Rachub i gael cip ar ei ddarogan gwleidyddol. 'Does yna neb - yn y blogosffer nag yn y cyfryngau prif lif yn gwneud joban fwy trylwyr.\n'Dwi wedi dwyn copi o'r map gwleidyddol mae wedi ei gynhyrchu i ddangos sut mae'n gweld pethau, ag yntau bellach wedi edrych ar hanner y seddi Cymreig.\n'Dwi ddim yn gwybod ymhle mae'n yfed pan mae yng Nghaerdydd, ond os digwydd i chi ei weld yn y Sior pan mae adref, prynwch beint iddo. Mae'n llawn haeddu un am yr holl waith.\nLabels: Etholiadau, hogyn o rachub\nMi fydd yr ychydig yn eich plith sy'n dilyn gwleidyddiaeth Gogledd Iwerddon yn fanwl yn gwybod bod yna rhyw hanner priodas rhwng y Blaid Doriaidd Brydeinig a'r blaid unoliaethol o Ogledd Iwerddon. Bwriedir cyflwyno ymgeiswyr ar y cyd o dan faner yr Ulster Conservatives and Unionists - New Force. Un o fwriadau'r trefniant yma oedd symud tuag at ffurf ar wleidyddiaeth mwy cynhwysol a llai secteraidd - ffurf fyddai'n denu o leiaf rhai pobl sydd wedi eu magu yn y traddodiad Pabyddol Gwyddelig. Mi fydd mwyafrif llethol Pabyddion Gogledd Iwerddon naill ai'n pleidleisio i Sinn Fein neu'r SDLP wrth gwrs. Mae hi'n bwysig o safbwynt yr unoliaethwyr eu bod yn llwyddo i ddenu pobl felly - mae'n fwy na phosibl y bydd mwyafrif etholwyr Gogledd Iwerddon o gefndir Pabyddol oddi mewn i tua 15 mlynedd.\nFelly beth mae dyn i'w wneud o adroddiadau bod yr UUP a'r DUP yn ystyried uno?\nRwan, mae'n bosibl dychmygu (jyst) y bydd rhai Pabyddion yn pleidleisio i blaid gymhedrol Adain Dde sy'n cefnogi'r undeb, ond dydi hi'n sicr ddim yn bosibl dychmygu pobl felly yn cefnogi plaid sy'n cael ei harwain gan bobl fel y Paisleys. a McCrees neu Gregory Campell. Felly pam mae'r UUP yn ystyried mynd i lawr y llwybr hwn - a chymryd bod Robinson yn dweud y gwir wrth gwrs? Mae'r ateb yn syml - i ateb problemau etholiadol tymor byr.\nUn o broblemau'r pleidiau unoliaethol yng Ngogledd Iwerddon ydi bod eu pleidlais ar hyn o bryd wedi hollti dair ffordd (ers dyfodiad y TUV), tra bod y bleidlais genedlaetholgar ond yn hollti ddwy ffordd. Golyga hyn yn ol pob tebyg mai cenedlaetholwr fydd Gweinidog Cyntaf Gogledd Iwerddon am ol yr etholiadau Stormont nesaf. Os mai ond i ddau gyfeiriad y bydd y bleidlais unoliaethol yn hollti, yna unoliaethwr fydd y Gweinidog Cyntaf. Byddai i drefniant o'r fath hefyd y fantais o'i gwneud yn llawer mwy tebygol i'r unoliaethwyr gymryd dwy sedd San Steffan gan y cenedlaetholwyr (Fermanagh South Tyrone a South Belfast) ac amddiffyn un arall (North Belfast) sydd wedi bod o dan fygythiad cynyddol mewn etholiadau diweddar.\nMi fyddai uno yn ei gwneud yn haws i'r ddwy blaid unoliaethol yn y byr dymor - ond byddai hefyd yn ei gwneud yn llawer llai tebygol y byddai Pabyddion yn pleidleisio tros bleidiau unoliaethol yn y tymor canolig.\nMae hefyd yn codi'r cwestiwn beth yn union ydi agwedd Toriaid Cameron at hyn oll?\nMi fyddai rhywun yn meddwl na fyddant yn awyddus i gael eu cysylltu'n rhy agos efo pobl sydd ag agweddau at faterion cymdeithasol sydd mor wahanol i'r norm Prydeinig a phobl sydd a'u dealltwriaeth o wleidyddiaeth gyfoes wedi ei wreiddio yn yr ail ganrif ar bymtheg.\nOnd mae'r ffaith bod y Toriaid wedi cyfarfod a'r ddwy blaid yn gyfrinachol yr wythnos diwethaf yn awgrymu nad dyna yw eu hagwedd. Bydd yn ddiddorol iawn gweld beth ddaw o hyn oll.\nMae'r newyddion anisgwyl bod y Toriaid wedi cynnal trafodaethau efo'r ddwy brif blaid unoliaethol yng Ngogledd Iwerddon yn codi cwestiwn diddorol - ydi'r Toriaid yn poeni nad ydynt am gael mwyafrif llwyr yn etholiad eleni? 'Dydi o ddim yn syndod eu bod wedi trafod efo'r UUP/UCUNF, mae yna rhywbeth yn ymylu ar briodas rhwng y ddwy blaid, ond 'does yna erioed wedi bod fawr o gariad rhwng y DUP a'r Toriaid ac mae yna beryglon mewn ymddangos amgenach i ochri efo'r blaid honno. Ffelly mae'n anodd gweld beth yn union fyddai pwrpas y trafodaethau oni bai eu bod yn paratoi'r tir am gytundeb o rhyw fath wedi'r etholiad.\nPam felly y byddai'r Toriaid yn poeni os ydynt am lwyddo i gael mwyafrif ? - wedi'r cyfan maent ymhell ar y blaen yn y polau. Mae rhan o'r ateb yn dod o'r ffaith bod y gyfundrefn sydd ohoni yn anheg iawn efo'r Toriaid - mae yna lawer mwy o bobl yn byw mewn etholaethau Toriaidd na mewn rhai Llafur at ei gilydd, felly mewn ffordd, maent angen mwy o bleidleiswyr i ennill sedd.\nO chwarae efo'r ffigyrau mae patrwm digon anisgwyl yn ymddangos. Petai'r Toriaid (dyweder) yn cael 39%, Llafur 30% a'r Lib Dems 20% byddai'r Toriaid 8 yn brin o fwyafrif tros bawb arall. Nid yw'r ffigyrau yma ymhell iawn oddi wrth rhai o'r polau diweddar.\nPetai Llafur efo 39%, y Toriaid efo 30% a'r Lib Dems efo 20% (rhywbeth sydd ddim am ddigwydd wrth gwrs), yna byddai gan Lafur fwyafrif o 116 sedd.\nPetai'r Toriaid yn cael 37% i 31% gan Lafur yna byddai cyfanswm seddau'r ddwy blaid yn debyg iawn gyda gwahaniaeth o efallai bymtheg sedd. Mae gan y pleidiau unoliaethol rhyngddyn nhw ddeg o seddi.\nI fod yn siwr o fwyafrif mae'r Toriaid angen bod yn gyfforddus yn y pedwar degau, neu mae Llafur angen bod yn y dau ddegau. Mae llawer o'r polau yn awgrymu hynny, ond dydyn nhw i gyd ddim o bell ffordd - ac mae yna cryn dipyn o bolio preifat gan y pleidiau wrth gwrs.\nMi fyddwn i'n rhoi'r tebygrwydd o fwyafrif llwyr Toriaidd yn tua 70% - 30%. Mae'r ffaith bod y Toriaid mewn trafodaethau efo'r DUP yn awgrymu eu bod hwythau hefyd o'r farn bod eu gobeithion cryn dipyn yn is na 100%.\nLabels: Etholiadau, Iwerddon, Llafur Toriaid\nMi fedra i ddeall pam bod y Blaid wedi dweud bod 30% o godiad mewn pensiynau yn rhywbeth y byddem yn ceisio ei wireddu petaem mewn sefyllfa i ddylanwadu ar bethau ar ol etholiad cyffredinol eleni. Mae cymryd cam o'r fath yn dangos yn lled glir y gwahaniaeth yn ein blaenoriaethau ni a rhai Llafur a'r Toriaid.\nWedi dweud hynny 'dwi hefyd yn cytuno efo Guto Dafydd pan mae yntau'n dadlau mai diwigio'r gyfundrefn gyllido sydd gennym ddylai fod canolbwynt yr ymgyrch ac unrhyw drafodaethau sy'n dilyn yr etholiad. Mae'r blog yma wedi edrych ar y mater yn weddol fanwl eisoes. Mae Guto'n gywir pan mae'n awgrymu na fydd y pleidiau mawr yn fodlon ildio ar y mater pensiynau oherwydd y gost sylweddol - wedi'r cwbl mae ganddynt eu blaenoriaethau drud iawn eu hunain - Trident a chardiau adnabod yn achos Llafur, a Trident a thorri trethi pobl gyfoethog yn achos y Toriaid. Mi fyddai codi pensiynau yn gwbl bosibl wrth gwrs, ond byddai hynny'n golygu newid rhy fawr ym mlaenoriaethau'r prif bleidiau. Mae diwigio'r ffordd y cyllidir Cymru yn fwy fforddiadwy o safbwynt y pleidiau unoliaethol.\nDiwigio'r ffordd mae Cymru'n cael ei chyllido ddylai fod prif ffocws y Blaid yn ystod yr ymgyrch etholiad a thu hwnt. Mae'n gwneud synnwyr economaidd i Gymru, ac mae'n gwneud synnwyr etholiadol - dyma'r unig dro yn ein hanes i ni fod mewn sefyllfa i gynnig gwelliant tymor byr yn ansawdd bywyd pobl tra bod y pleidiau eraill ond yn gallu cynnig toriadau.\nLabels: Llafur Toriaid, Plaid Cymru\nMi glywais i rhywun yn disgrifio Llais Gwynedd fel chwaer blaid y Toris yng Ngwynedd y diwrnod o'r blaen. 'Dwi'n meddwl bod y disgrifiad yn un amhriodol a dweud y gwir yn ogystal a bod yn anheg iawn efo'r Toriaid.\nBeth bynnag, fedrwn i ddim peidio meddwl am y sylw ddoe pan welais Geidwadwyr Aberconwy a Gwylym Euros Roberts yn uno i ymosod ar gynlluniau'r Blaid i gynnig pensiynau teg i'r henoed.\nMi fydd Guto yn dod allan i fatio i Lais Gwynedd o bryd i'w gilydd - fel y gellir gweld yma. Mae un o gynghorwyr Llais Gwynedd yn disgrifio 'troedigaeth' Pleidiwr tuag at y Toriaid mewn termau Pawlaidd bron - gwelodd y goleuni, gwelodd y goleuni! Haleliwia!\nMae Gwilym yn rhuo yn ddyddiol bron am Blaid Cymru wrth gwrs, a dydi o ddim yn swil i ddatgan ei farn na ddylai Llafur fod mewn llywodraeth a dydi o ddim yn or hoff o'r Lib Dems chwaith. Mi fydd o hefyd yn cymryd ymysodiadau ar y Toriaid braidd yn galed.\nAm rhyw reswm fedra i ddim cofio unrhyw feirniadaeth gan Lais Gwynedd o'r Toriaid, nag unrhyw feirniadaeth wedi ei chyfeirio at Lais Gwynedd gan y Toriaid chwaith. Efallai mai fy nghof i sy'n methu.\nFelly £10 i'r cyntaf i ddod o hyd i feirniadaeth Toriaidd o Lais Gwynedd, neu'r ffordd arall - darparwch linc priodol os gwelwch yn dda.\nLabels: Llais Gwynedd, Toriaid\nTabl ydi'r uchod o ymchwil a wnaed i ansawdd democratiaeth mewn gwahanol wledydd gan yr Economist. 'Dydi Prydain ddim yn gwneud yn arbennig o dda gwaetha'r modd - rydym eisoes wedi trafod diffyg hawliau sifil yn y DU, ac felly nid yw'n fawr o ryfeddod bod yna wledydd yn Ne America sy'n gwneud yn well na Phrydain yn y maes yma.\nMae'r adran sy'n ymwneud a'r cyfle mae pobl yn ei gael i gymryd rhan yn y broses ddemocrataidd hyd yn oed yn waeth. Gwledydd bach (yng Ngogledd Ewrop yn bennaf) sydd yn dod uchaf mewn bron i pob agwedd.\nMae ein haelodaeth o'r DU yn ein darparu gyda fersiwn israddol o ddemocratiaeth mae gen i ofn.\nGwelwyd y wybodaeth ar y blog Ulster's Doomed.\nLabels: democratiaeth, hawliau sifil\nLG Phillips, Welsh Country Foods, Aliminiwm Mon, Indesit, a rwan Bosch. Mae'r rhestr o ffatrioedd sy'n cau yng Nghymru yn ymddangos yn ddi ddiwedd. Efallai ei bod yn swnio'n galed i ddweud hyn - ond nid oes yna unrhyw beth annisgwyl am yr holl gau - mae busnesau yn mynd yn llai ac yn ail strwythuro yn ystod pob dirwasgiad, ac mae Cymru'n dioddef yn waeth na'r unman arall yn y DU yn bron i pob dirwasgiad. 'Dydi hi erioed wedi gwneud llawer iawn o synnwyr i adeiladu ffatri mewn gwlad sydd ag is strwythur trafnidiaeth israddol, a sy'n gymharol bell oddi wrth canolfannau poblogaeth. 'Dydi lefelau cymharol uchel cyflogau yng Nghymru o gymharu a gwledydd Dwyrain Ewrop ddim wedi gwneud llawer i wneud Cymru yn atyniadol i leoli ffatrioedd chwaith.\n'Dydi o ddim yn ormodiaeth i ddweud bod llawer o Gymru yn gwbl ddiffrwyth yn nhermau cynhyrchu - gyda'r rhan fwyaf o'r wlad yn cynhyrchu dim neu nesaf peth i ddim. Ac eto mae yna ddigonedd o nwyddau sydd wedi eu cynhyrchu yn croesi Cymru yn ddyddiol. Nwyddau ydi'r rhain sy'n cael eu cludo o'r Iwerddon, ar hyd yr A55 a'r M4 trwy ddiffeithwch cynhyrchu Cymru tuag at eu marchnadoedd yn Lloegr ac ar dir mawr Ewrop.\nMae nifer o'r problemau sydd gan Iwerddon - is strwythur gwael, pellter o'i marchnadoedd a chostau llafur uchel - yn waeth nag ydynt yng Nghymru, ac eto dydyn nhw ddim yn y cyflwr treuenus yr ydym ni. Ystyrier y proffeil isol o allu'r wlad i gynhyrchu cyfoeth:\nGDP - $267.6 biliwn\nGDP y pen - $60,510 (DU - $43,734)\nAllforion - $126.5 biliwn\nMewnforion - $84.3 biliwn (Mae'r DU yn mewnforio gwerth tua $170 biliwn o nwyddau yn fwy na mae'n ei allforio yn flynyddol).\nMae'r ffigyrau uchod ar gyfer 2008 (y flwyddyn olaf lle mae ffigyrau cyflawn ar gael), ac mi fydd GDP yn sicr o fod wedi syrthio erbyn hyn - mae Iwerddon mewn dirwasgiad, a hynny am yr un rheswm a ni - gor ddibyniaeth ar sector bancio llwgr. Mae dirwasgiad Iwerddon wedi bod yn un twfn iawn sydd wedi arwain at doriadau anferth mewn gwariant cyhoeddus, a chwmniau eiconig megis Waterford Chrystal, yn cael eu hunain mewn trafferthion dybryd. Ond yn anhygoel yng nghanol dirwasgiad roedd gwerth allforion ond 1% yn is yn 2009 nag oedd yn 2008, gyda'r sector cynnyrch meddygol yn unig yn allforio gwerth €53 biliwn o nwyddau. Disgwylir 3% o gynnydd eleni.\nMae'r rhesymau tros berfformiad economaidd Iwerddon yn ddigon adnabyddus - mae cwmniau o'r Unol Daleithiau ac o lawer o wledydd eraill wedi buddsoddi'n drwm yno - mae'r ffaith bod pawb yn siarad Saesneg yno yn atyniadol, y ffaith ei fod oddi mewn i gyfundrefn dollau'r Undeb Ewropiaidd ac yn defnyddio'r Ewro, gyda treth corfforiaethol o 12.5% (o gymharu a 28% yn y DU), perthynas dda rhwng cyflogwyr, gweithwyr a'r llywodraeth, cyfundrefn addysg effeithiol, trefn gyfreithiol effeithiol a thryloyw a pholisiau addas gan y llywodraeth i hybu busnes.\nRwan mae rhywfaint o hyn yn wir amdanom ni, ond 'dydi llawer ohono ddim. Y gwahaniaeth sylfaenol ydi bod llywodraeth Iwerddon efo grym tros eu cyfundrefnau economaidd a threthiannol eu hunain, ac o ganlyniad gallant amrywio polisiau trethiannol ac economaidd mewn modd sy'n caniatau iddynt wneud iawn am eu hanfanteision daearyddol a strwythurol. 'Does gennym ni ddim o'r pwerau yna - a hyd y bydd gennym bwerau felly mi fyddwn ni'n parhau i edrych yn ddiymadferth ar drychinebau megis un yr wythnos diwethaf pob tro mae'r tirlun economaidd yn duo - ac ar y rhesi o dryciau yn cario nwyddau ar draws y wlad.\nY wers i'w chymryd o Bosch a'r holl Bosches eraill ydi nad ydi'r trefniant cyfansoddiadol sydd gennym ar hyn o bryd yn caniatau i ni berfformio yn agos at ein potensial economaidd.\nLabels: Annibyniaeth, economi, Iwerddon\nCanlyniadau ail bol Cymru gyfan YouGov ydi:\nToriaid 32% (21.4)\nLib Dems 13% (18.4)\nPlaid Cymru 13% (12.6)\nO wireddu'r ffigyrau yma byddai Llafur yn wynebu canlyniad sal iawn yng Nghymru - colli Arfon ac Ynys Mon i Blaid Cymru, Penybont, Gwyr, Bro Morgannwg, Gorllewin Casnewydd, Gorllewin Caerfyrddin / Penfro, Bro Morgannwg, Aberconwy a Gogledd Caerdydd i'r Toriaid.\nByddai'r Lib Dems hefyd yn colli dwy o'u pedair sedd - Brycheiniog a Maesyfed i'r Toriaid a Cheredigion i Blaid Cymru.\nLabels: Polau Piniwn\n'Dydi Vaughan ddim yn fodlon ail ddangos fideo gwych David Taylor a Peter Hain i ddathlu'r ffaith i'r naill gael joban gan y llall. Mae blogmenai'n falch o ddweud ei fod yn fodlon llenwi'r bwlch a adawyd gan y Bib - unwaith eto.\nPam ydan ni'n talu am y drwydded deledu dywedwch?\nSgandalau personol - ydyn nhw'n bwysig mewn gwleidyddiaeth?\nEr bod blogmenai yn hoff iawn o sgandals gwleidyddol, fyddan ni ddim yn trafod rhai personol yma fel rheol - hyd yn oed pan maent yn ymwneud a gwleidyddion. Mi wnawn ni eithriad bach efo sgandal Iris Robinson, nid cymaint i edrych ar y sgandal honno'n benodol, ond i ystyried i ba raddau me sgandalau personol yn effeithio ar wleidyddiaeth yn gyffredinol. Mi geisiwn gadw at sgandalau Gwyddelig - mae yna hen ddigon ohonyn nhw i'n pwrpas ni.\nMae gan Iwerddon draddodiad hir o sgandalau personol - un Charles Stewart Parnell ydi'r enwocaf, ond bu digon o rai eraill. Yr hyn sy'n ddiddorol ydi'r ffaith bod Gwyddelod yn llawer mwy tebygol i faddau i wleidyddion am sgandalau o natur personol nag ydi llawer o genhedloedd eraill.\nMae'n lled gyffredin i wleidyddion yn y De fynd i drafferth am yfed a gyrru - Martin Ferris (er bod y lefel alcohol yn ei waed o yn gyfreithlon) a JimMcDaid er enghraifft, yn ogystal a mynd i drafferth am rhyw ymddygiad meddw neu'i gilydd. Ni fydd sgandalau felly byth bron (mae ambell i eithriad) yn cael unrhyw effaith gwleidyddol nag yn niweidio'r gwleidyddion eu hunain. Yn wir mae'n ddigon posibl eu bod yn ychwanegu at boblogrwydd y gwleidydd sy'n rhan o'r sgandal - aeth Willie O'Dea i drafferth am gwffio, neu drio cwffio mewn tafarn tra'n weinidog amddiffyn, cyn mynd ymlaen i gael un o'r pleidleisiau personol uchaf yn hanes y wladwriaeth yn yr etholiad dilynol - mae'r rhestr o'r math yma o beth yn un faith\nYr hyn sy'n fwy anisgwyl efallai ydi nad ydi sgandalau rhywiol yn cael llawer o effaith gwleidyddol nag yn effeithio ar yrfaoedd gwleidyddion. Treuliodd y diweddar Charles J Haughey lawer o'i amser fel Taoiseach mewn perthynas efo gwahanol ferched ag eithrio ei wraig, roedd Bertie Ahern yn byw talu, er ei fod yn briod, trwy'r rhan fwyaf o'i gyfnod o fel Taoiseach, heb i hynny effeithio ar ei boblogrwydd, cafodd Eamott Stagg (tr'n weinidog yn y llywodraeth) ei ddal mewn sefyllfa hynod anffodus efo dyn arall mewn car ger Phoenix Park cyn mynd ati i gynyddu ei fwyafrif yn sylweddol yn yr etholiad dilynol.\nMae Iris Robinson i raddau yn anffodus yn ei phlaid. Mae gan y DUP adain efengylaidd gref, ac nid maddeuant am bechodau'r cnawd ydi un o gryfderau Presbeteriaid Gogledd Iwerddon, fel y daeth Paul Berry i ddeall wedi digwyddiad efo masseur gwrywaidd ym Melfast. Cafodd ei sacio fel ymgeisydd y blaid yn Newry Armagh, ac mae bellach wedi gadael y DUP. Ar y llaw arall cafodd Sammy Wilson (un o aelodau seneddol y DUP) garwriaeth hir efo Rhonda Paisley (merch y dyn ei hun) a hi oedd ei faeres tra roedd yn faer dinas Belfast - er ei fod yn briod a dynas arall. Wnaeth hynny, na'r ffaith i luniau ohono'n borcyn yng nghwmni dynas ymddangos mewn papur newydd fawr o niwed gwleidyddol iddo. Mae yna straeon wedi bod o gwmpas perthynas y Robinsons ers degawdau, ond dydyn nhw heb effeithio ar yrfa gwleidyddol y naill na'r llall.\nOnd mae rhai sgandalau Gwyddelig wedi cael effaith syfrdanol ar wleidyddiaeth y wladac ar y sawl oedd yn rhan o'r sgandal. Charles Stewart Parnell oedd un o'r gwleidyddion mwyaf carismataidd ac effeithiol i'r Iwerddon ei gael erioed. Fe'i gelwid yn frenin di goron Iwerddon. Pan gafodd ei enwi mewn achos ysgariad yn 1890 rhoddwyd cychwyn ar gyfres o ddigwyddiadau a arweiniodd at drychineb gwleidyddol - hollti'r Irish Parliamentary Party.\nRoedd Parnell wedi bod yn cyd fyw efo gwraig briod, Kitty O’Shea am flynyddoedd - roedd ganddynt dri o blant. Roedd y trefniant yn un digon agored ymysg ei gydnabod a'i elynion a chyfeillion gwleidyddol, a 'doedd neb yn meddwl llawer am y peth. Roedd byd o wahaniaeth rhwng torri'r rheolau y tu ol i ddrysau caedig a gwneud hynny yn gyhoeddus yn Oes Fictoria fodd bynnag. Collodd ei le fel arweinydd y blaid, a holltodd y blaid yn ddau. Parhaodd Parnell mewn gwleidyddiaeth fel arweinydd y blaid newydd. Bu farw flwyddyn yn ddiweddarach - yn ol llawer oherwydd iddo or weithio yn teithio'r Iwerddon yn ceisio adeiladu cefnogaeth i'w blaid newydd. Daeth 200,000 o bobl i'w gladdu, ac er ei fod yn Brotestant mae ei fedd ym mynwent Babyddol anferthol Glasnevin yng Ngogledd Dulyn.\nRoedd canlyniadau datgelu'r sefyllfa yn syfrdanol - hollti'r blaid, gwenwyno'r berthynas rhwng cenedlaetholwyr Gwyddelig am genhedlaeth, a chreu ymdeimlad sur a barhaodd am llawer mwy na hynny bod mab darogan cenedlaetholdeb Gwyddelig wedi ei fradychu gan sefydliadau crefyddol a gwleidyddol y wlad ac wedi ei golli am byth oherwydd hynny. Yn wir mae rhai wedi dadlau y gallai hunan lywodraeth fod wedi dod yn gynt petai Parnell wedi parhau i arwain, ac os byddai hynny wedi digwydd byddai llawer o boen a thywallt gwaed y ganrif ddiwethaf yn yr Iwerddon wedi ei osgoi.\nOnd yr hyn sydd rhaid ei ddeall ydi bod y sgandal wedi digwydd mewn cyd destun gwleidyddol llawer ehangach. Roedd hollt yn bod eisoes yn y blaid - roedd Parnell yn rhy radicalaidd ac agos at weriniaethwyr bon braich i lawer o'i gyd seneddwyr, roedd y ffaith nad oedd yn Babydd yn broblem i rai, roedd methiant Mesur Hunan Lywodraeth 1886 wedi creu problemau sylweddol oddi mewn i'r blaid ac roedd Gladstone yn brysur yn cymryd mantais gwleidyddol o'r amgylchiadau.\nA dyna ydi'r pwynt wrth gwrs - gweithredu fel catalydd mae sgandalau personol mewn gwleidyddiaeth. Os oes yna holltau gwleidyddol yn bodoli eisoes, mae'r ysgytwad a geir yn sgil sgandal yn gwneud i bethau syrthio, a phan nad oes hollt, dydi'r effaith ddim yn bell gyrhaeddol. Mae tynged y sawl sy'n rhan o'r sgandal hefyd yn rhannol ddibynnol ar y cyd destun gwleidyddol. Doedd yna ddim cymhlethdod gwleidyddol yn gefndir i sgandalau Wilson, Ahern na Stagg, felly roedd pobl yn gweld eu sgandalau nhw fel yr hyn yr oeddynt mewn gwirionedd - materion preifat. Pan mae cymhlethdod, mae'r personol a'r gwleidyddol yn cael eu cymysgu, ac mae hynny'r rhoi chwystrelliad o wenwyn i mewn i'r sefyllfa, a gall hynny yn ei dro ddifa gyrfa wleidyddol.\nA daw hyn a ni at Iris Robinson. Mae yna gyd destun gwleidyddol i'r sgandal yma - mae wedi digwydd yn ystod y cyfnod mwyaf sensitif yng ngwleidyddiaeth Gogledd Iwerddon ers mwy na degawd. Mae'r ddwy brif blaid, Sinn Fein a'r DUP yn mynd i'r afael a chwestiwn sy'n wenwynig mewn ffyrdd gwahanol i'r ddwy blaid - plismona. Pleidleisiodd llawer llai o Babyddion nag arfer yn etholiadau Ewrop 2009, mae'n debyg am bod SF wedi derbyn y gwasanaeth plismona newydd (y PSNI). Mae hyn yn broblem sylweddol i lawer o'u cefnogwyr traddodiadol - yn arbennig mewn ardaloedd gwledig. Mae'n bwysig i SF bod pwerau rheoli'r PSNI yn cael ei ddatganoli i wleidyddion lleol, er mwyn iddynt allu tynnu'r colyn o'r feirniadaeth chwerw yn eu perfedd diroedd ceidwadol eu bod yn cefnogi ac yn cynnal lluoedd diogelwch 'tramor'.\nMae'r DUP o dan bwysau etholiadol mwy. Mae plaid newydd - y TUV, sydd ddim eisiau rhannu grym efo cenedlaetholwyr eisoes wedi gwneud niwed gwleidyddol sylweddol iddynt. 'Dydi'r syniad o drosglwyddo pwerau plismona i gyn aelodau o'r IRA fel Gerry Kelly neu Connor Murphy ddim yn apelio atynt, ac maent wedi bod yn araf iawn i symud ar y mater - er eu bod wedi hen gytuno i wneud hynny.\nMae'r helynt Iris Robinson wedi gwanio eu llaw yn sylweddol. Roeddynt eisoes efo problemau etholiadol - mi fyddai cynnal etholiad o dan yr amgylchiadau presennol yn sicrhau na fyddant yn dod yn ol wedi'r etholiad honno fel prif blaid y Gogledd - fedran nhw ddim fforddio etholiad ar hyn o bryd. Fel pob amser yng Ngogledd Iwerddon, mae problem y DUP yn gyfle i'w gwrthwynebwyr. Mae bygythiad SF i ddod a'r weinyddiaeth i lawr ac achosi etholiad yn hynod bwerus - ac mae'n debygol y bydd y bygythiad hwnnw yn gorfodi'r DUP i ildio ar blismona.\nMi fydd gan y DUP flwyddyn neu ddwy i gael eu ty mewn trefn wedyn - gallant ddisgwyl colledion yn etholiadau San Steffan eleni, ond dydi hynny ddim mor bwysig ag etholiadau Stormont. Oherwydd hynny byddai'n rhaid i Iris Robnson fod wedi mynd hyd yn oed pe na bai elfen o dor cyfraith yn y sgandal. Mi fydd rhaid i'r DUP weithio'n galed hyd yr etholiadau, a ni fyddai presenoldeb Iris yn helpu hynny mewn unrhyw ffordd o gwbl.\nMae hon yn un o' sgandalau personol hynny sy'n debygol o gael effaith gwleidyddol sylweddol.\nToris 41 % (38)\nLlaf 28 % (30)\nLD 19 %(20)\nTori 40% (40)\nLlafur 24% (24)\nLD 20% (20)\nToris 42% (42)\nLlafur 30% (30)\nLib Dems 16% (16)\nCON 40% (40)\nLAB 30% (31)\nCanfyddiadau diweddaraf y cwmniau polio ydi'r uchod. ar un olwg maent yn weddol gyson gyda'r dair blaid brydeinig yn yr un drefn o leiaf. Ond mae yna rhywbeth arall i'w ystyried - mae'n gwneud byd o wahaniaeth yn etholiadol os ydi Llafur yn sgorio 30% Populus neu ICM yn hytrach na 24% Alex Reid.\nO edrych ar bethau o berspectif hollol Gymreig am eiliad, pe gwireddid y pol ICM a phe bai'r gogwydd mae'n ei awgrymu yn cael ei adlewyrchu yng Nghymru yna byddai Llafur yn colli Aberconwy, Arfon, Ynys Mon, Bro Morgannwg, Gorllewin Caerfyrddin / De Penfro a Gogledd Caerdydd. Byddai'r Lib Dems hefyd yn colli Brycheiniog a Maesyfed a Cheredigion. Tros y DU mi fyddai gan y Toriaid 333 o seddi, Llafur 245, Lib Dems 41, Cenedlaetholwyr 10 ac eraill 3. Canlyniadau gwael yn wir i Lafur (a'r Lib Dems) yng Nghymru a thu hwnt, ond mae modd gweld ffordd yn ol.\nOnd o ystyried ffigyrau Alex Reid, yna byddai pethau'n edrych cryn dipyn yn waeth. Yng Nghymru byddai Llafur hefyd yn debygol o golli Delyn, Gwyr, Llanelli, Penybont, Gorllewin Casnewydd, Dyffryn Clwyd ac mi fyddai pethau yn hynod o agos yng Ngorllewin a De Caerdydd, De Clwyd a Dwyrain Caerfyrddin. Seddi'r Cymoedd yn unig fyddai'n saff. Mi fyddai gan y Toriaid tros Brydain 367 o seddi, Llafur 197, Lib Dems 54, Cenedlaetholwyr 10 ac eraill 3. Does yna ddim ffordd amlwg yn ol yn y tymor canolig o'r fan yna - ar lefel Brydeinig nag ar un Gymreig.\nMi fydd rhyw bol neu'i gilydd yn gywir cyn pob etholiad wrth gwrs, ond mae'n anodd dweud pa un. Y temtasiwn ydi edrych ar y ffigyrau mwyaf cyffredin, y rhai sy'n codi amlaf, ond byddai hynny'n gamgymeriad. Y tueddiad hanesyddol ydi i un o'r polau mwy eithafol a gwahanol i'r lleill gael ei brofi'n gywir. Mae werth nodi bod yna dueddiad hefyd i'r polau sy'n rhoi'r canrannau isaf i Lafur fod yn nes ati na'r un arall.\nCroeso'n ol i Vaughan wedi ei absenoldeb maith, a diolch iddo am dynnu ein sylw at y ffaith bod y Toriaid wedi dewis ymgeisydd seneddol ar gyfer Ynys Mon -Anthony Ridge Newman.\nOs oes gennych ddiddordeb gallwch ddarllen yr hyn sydd ganddo i ddweud amdano'i hun yma.\nMae'n amlwg bod Toriaid Ynys Mon efo cysylltiad agos efo llawr gwlad yr etholaeth. Horses for courses ydi'r term Saesneg 'dwi'n meddwl. Bydd yn gyfraniad pwysig i'r math o ddelwedd mae'r Blaid Doriaidd Gymreig angen ei magu.\nLabels: Toriaid, Ynys Mon\nMi fyddaf yn cael fy hun yn gorfod gwneud y blogiad yma o bryd i'w gilydd.\nPolisi cymedroli blogmenai ydi bod pob sylw sy'n cael ei adael ar dudalen sylwadau'r blog yn cael ei gyhoeddi oni bai bod posibilrwydd ei fod yn enllibus, yn fygythiol neu'n gwneud defnydd o iaith aflednais.\nDydw i erioed wedi derbyn sylwadau aflednais na llawer o rai bygythiol, ond mi fyddaf yn derbyn rhai a allai fod yn enllibus o bryd i'w gilydd. 'Dydw i ddim yn dwrna - ond os oes posibilrwydd bod rhyw sylw neu'i gilydd yn enllibus dydw i ddim am ei gyhoeddi oherwydd mai fi, fel perchenog y blog sydd yn gyfrifol amdano yn y diwedd, a 'dwi ddim eisiau cael fy hun mewn llys barn diolch yn fawr.\n'Dwi'n gwybod nad ydi'r blog yma at ddant pawb, ond 'dwi'n ofalus iawn nad ydw i'n enllibio neb. 'Dwi hefyd yn ofalus nad oes neb arall yn enllibio yma.\nChwi wyddoch fy mod wedi addo i Alwyn i geisio bod yn fwy cydymdeimladol efo gwleidyddion sy'n perthyn i'r pleidiau unoliaethol eleni, ac yn yr ysbryd hwnnw 'dwi am roi gair neu ddau o gyngor technegol i fy nghyd flogiwr ac aelod o un o bleidiau rhanbarthol y wlad, Gwilym Euros Roberts. Prosesau cwyno llywodraeth leol ydi'r pwnc dan sylw.\nYn ol blog Gwilym cafodd ei riportio i'r Ombwdsman llywodraeth leol gan arweinydd Cyngor Gwynedd, Dyfed Edwards oherwydd bod Dyfed o'r farn iddo (hy Gwilym) ddweud celwydd amdano ar ei flog. Mi fyddwch yn gwybod mai priod waith yr Ombwdsman ydi ymchwilio i gwynion yn erbyn cynghorwyr gan gyd gynghorwyr, gan aelodau o'r cyhoedd neu gan syddogion. Mi fyddwch hefyd yn gwybod os ydych yn ddilynwyr cyson o flog Gwilym neu fy un i bod yr Ombwdsman eisoes yn ystyried cwyn yn ei erbyn gan un o swyddogion Cyngor Tref Blaenau Ffestiniog.\n'Dwi wedi mynegi barn am y mater mae Gwilym yn cael ei gyhuddo mewn perthynas a fo ar y blog yma eisoes, ond yn amlwg byddai'n amhriodol i mi wneud hynny eto 'rwan gan bod yr Ombwdsman wedi dechrau ystyried os yw am ymchwilio'n ffurfiol i'r sefyllfa. Nid mater i mi ydi ceisio gwneud gwaith yr Ombwdsman ar ei ran.\n'Rwan mae Gwilym ei hun yn tynnu sylw at y ffaith ei fod o flaen yr Ombwdsman unwaith eto ar ei flog, ond mae'n gwneud hynny mewn modd sy'n awgrymu'n gryf nad yw'n llawn ddeall y broses o gwyno'n fewnol yng Nghyngor Gwynedd na'r drefn allanol o gwyno i'r Ombwdsman chwaith. 'Dwi am gynnig ychydig o gyngor iddo yn y gobaith ei fod yn ymddwyn yn unol a'r cyngor hwnnw er mwyn osgoi cael ei hun mewn dwr poeth pellach.\nUn o'r pwyntiau mae Gwilym yn ei godi ydi y dylid bod wedi delio efo'r gwyn yn fewnol yn y Cyngor. Yn anffodus 'does yna ddim mecanwaith ar hyn o bryd i gynghorydd wneud cwyn ynglyn a chynghorydd arall i'r Pwyllgor Safonau - mae hyn yn wendid yn y system, ond mae hefyd yn ffaith. Os oes yna gynghorydd efo cwyn am un arall, yr Ombwdsman ydi'r unig le y gellir mynd a'r gwyn. Ymddengys nad ydi Gwilym yn deall trefn gwyno'r cyngor mae'n aelod o'i bwrdd.\nMater cymharol fach ydi hynny yn y bon - mae ymateb Gwilym i broses ffurfiol cwyno allanol yn bwysicach. Fel efo unrhyw broses ffurfiol mae gan bawb eu rol - yr Ombwdsman, y sawl sy'n gwneud cwyn, y sawl mae cwyn wedi ei wneud yn ei erbyn ac unrhyw un arall sydd a gwybodaeth berthnasol ynglyn a'r mater. Rol yr Ombwdsman ydi dod i gasgliadau ynglyn a dilysrwydd y gwyn a pha gamau i'w cymryd os ydi'r gwyn honno yn un ddilys - nid rol y cwynwr na'r sawl y gwneir cwyn yn ei erbyn ydi honno.\nYn ei flogiad mae Gwilym yn ceisio gwneud gwaith yr Ombwdsman ar ei ran (sef ei gael o ei hun yn ddi euog o ymddygiad amhriodol). Ymhellach mae'n llafurio o dan yr argraff ei bod yn syniad da i ail adrodd yr honiad sydd wedi ei chyfeirio at yr Ombwdsman - mae'n gwneud hynny yn gwbl ddi amwys ar ei flog.\nRwan mae'n gwbl briodol i Gwilym nodi ei fod wedi ei gyfeirio at yr Ombwdsman, mae hefyd yn gwbl briodol iddo amddiffyn ei hun - wrth yr Ombwdsman. 'Dydi hi ddim yn briodol iddo hawlio rol yr Ombwdsman yn y broses, a gwneud hynny'n gyhoeddus. 'Dydi hi ddim yn briodol chwaith iddo ail adrodd ei honiad hyd ei fod yn gwybod nad oedd yn amhriodol yng ngolwg yr Ombwdsman.\nGellid yn hawdd gymryd blogiad Gwilym fel ymysodiad ar y broses ei hun yn ogystal ag ar statws yr Ombwdsman. Mae yna rym statud y tu cefn i swydd yr Ombwdsman (Deddf Llywodraeth Leol 1974), ac i'r broses gwyno yn ei chyfanrwydd. Mae'n syndod o'r eithaf bod rhywun sy'n gobeithio adeiladu gyrfa wleidyddol iddo'i hun yn mentro cael ei weld yn amharchu, ac yn wir yn dawnsio ar brosesau ffurfiol ac ar gomiwsynydd llywodraethol.\n'Dwi'n poeni braidd am Geidwadwyr Aberconwy.\nMewn blogiad lled hysteraidd diweddar maent wedi cael eu hunain mewn dipyn o stad oherwydd bod canfaswyr Plaid Cymru yn dweud wrth etholwyr yr etholaeth mai dim ond y Blaid all guro'r Toriaid yn lleol, ac yn gofyn am bleidlais ar y sail hwnnw. Ymddengys mai desperate stuff a negative politics ydi hyn. Ymddengys hefyd (rhywsut, rhywfodd) bod hyn yn gyfaddefiad na all y Blaid ennill yn Aberconwy - datganiad sydd yn negative politics ynddo'i hun.\nYn unol a fy adduned blwyddyn newydd hwyr 'dwi am drio bod yn gydymdeimladol. Mi fyddai'n well o lawer gen innau hefyd petai pleidiau yn gwerthu eu hunain ar sail yr hyn ydynt yn hytrach nag ar sail yr hyn nad ydynt. O wybod gair mor ofnadwy ydi rhagrith yng ngeiriadur Ceidwadwyr Aberconwy 'dwi'n hollol siwr y byddant yn ymosod yn ffyrnig ar Geidwadwyr Wrecsam, Ceidwadwyr Dwyrain Casnewydd, a Cheidwadwyr Gorllewin Abertawe pan y byddant yn honni mai dim ond nhw all guro Llafur - a chredwch fi, mi fyddant nhw'n dweud hynny, ac maen nhw'n dweud hynny eisoes.\n'Dydw i ddim mor feirniadol fodd bynnag. Mae'r system etholiadol sydd gennym - First Past the Post (FPTP) yn un hynod o anheg. Mae hefyd yn ddull etholiadol sy'n cynnig ei hun i wleidydda negyddol. Dyna pam bod plaid mor ddi ddim (ond hynod negyddol) a'r Lib Dems efo cymaint o seddi. Y blaid sydd fwyaf hoff o'r gyfundrefn etholiadol sydd ohoni ydi'r Toriaid. 'Dydi o ddim yn cymryd athrylith i ddeall pam - mae'r system fwy neu lai yn sicrhau bod y Toriaid, neu ei chwaer blaid adain dde, ryfelgar (New Labour) mewn grym yn barhaol. Os nad ydi twidl tym yn ceisio concro'r Byd, yna mae twidl di wrthi.\nMae etholiadau yn bethau digon Darwinaidd - mae'r sawl sy'n cwffio fwyaf caled - ac effeithiol - yn ennill y dydd. Mi fydd Ceidwadwyr Dwyrain Casnewydd yn edrych ar yr hyn sydd rhaid ei wneud i ennill, ac yn gwneud hynny. Felly hefyd Pleidwyr Aberconwy. Felly hefyd Ceidwadwyr Aberconwy, dyna pam mae nhw'n ceisio cysylltu Plaid Cymru efo Llafur - hyd yn oed pan mae'r cysylltiad maent yn ceisio ei sefydlu yn un gwan iawn.\nEfallai bod Ceidwadwyr Aberconwy yn anghytuno efo FPTP. 'Dydyn nhw heb ddweud hynny hyd yn hyn. Fydda i ddim yn cymryd eu udo hysteraidd am bod pleidiau eraill yn defnyddio tactegau etholiadol sy'n addas i'r gyfundrefn mae eu plaid mor hoff ohoni gormod o ddifri hyd iddynt roi rhyw fath o gliw nad ydynt yn cefnogi'r system honno.\nHyd hynny, gallwn gymryd mai llwyth o ragrith ydi brefu hunan dosturiol Ceidwadwyr. Aberconwy.\nLabels: Guto Bebb, Toriaid\nOnd tydi gwleidyddiaeth yn rhyfedd dywedwch? Dyna i chi'r Blaid Lafur sydd byth yn cael gwared o arweinyddion aneffeithiol - hyd yn oed Gordon Brown a Michael Foot sydd wedi gwneud un camgymeriad gwleidyddol ar ol y llall ac yn amlwg i bawb yn bobl anaddas i arwain plaid wleidyddol. Pe na fyddai dyn yn gwybod yn well gellid meddwl bod gan y blaid galon fawr feddal ddagreuol.\nA dyna i chi Peter Robinson, sydd yn wleidydd hynod ofalus a sicr ei droed sydd wedi treulio degawdau yn osgoi gwneud camgymeriadau gwleidyddol (mi wnaeth un go fawr tua deg mlynedd ar hugain yn ol, ond awn ni ddim ar ol hynny, bu bron iddo gael ei garcharu). Mae'n ddigon posibl nad ydi Robinson wedi gwneud unrhyw beth o'i le o gwbl yn ystod y sgandal gyfredol sydd wedi difa gyrfa wleidyddol ei wraig, ac os ydyw byddai cuddio peth gwybodaeth - o dan yr amgylchiadau - yn ddealladwy i'r rhan fwyaf o bobl. Ond mae'n dra thebygol - bron yn anhepgor y bydd Robinson yn cerdded y planc cyn diwedd yr wythnos nesaf, fel y bu'n rhaid i'r ddau Ian Paisley wneud o'i flaen.\nMae pethau'n syml iawn i'r DUP - os oes rhywun - dim ots pwy yw a dim ots os nad oes unrhyw beth wedi ei brofi yn ei erbyn - yn bygwth rhagolygon etholiadol y DUP mae'n cael y gic. Adlewyrchiadu ffocws y blaid i ennill a chadw grym mae'r tueddiad yma i ddienyddio gwleidyddion sy'n tynnu gormod o sylw negyddol atyn nhw ei hunain yn ei wneud wrth gwrs. Pan fyddan nhw'n colli'r ffocws hwnnw, byddant yn colli eu statws fel prif blaid unoliaethol Gogledd Iwerddon.\nLabels: Iwerddon, Llafur\nFel y byddwch yn gwybod wrth gwrs llun ydi'r uchod o Guto Dafydd, Dyfrig Jones a minnau. Fi ydi'r un yn y canol, mae Dyfrig ar y chwith i mi a Guto ydi'r llall - i'r rhai ohonoch nad ydych yn ein hadnabod yn y cnawd fel petai. Wel rhywbeth felly mae blog Gwilym Euros Roberts, darpar ymgeisydd Llais Gwynedd ym Meirion Dwyfor ar gyfer y Cynulliad yn ei awgrymu.\nYmateb oedd Gwilym i sylwadau gen i, Guto a Dyfrig i 'neges' blwyddyn newydd Llais Gwynedd oedd yn cyhuddo Plaid Cymru a Llafur o ddilyn yr un polisiau a'r rhai a ganiataodd i wagio Ucheldiroedd yr Alban ddigwydd yng nghanol y bedwerydd ganrif ar bymtheg. Roeddwn i a Guto yn tynnu sylw at anaddasrwydd y gymhariaeth, tra bod Dyfrig yn gosod y gymhariaeth yng nghyd destun naratif gwleidyddol cyfredol Llais Gwynedd.\nYmateb Gwilym oedd y llun a'r sylwadau treiddgar canlynol:\nMae neges Flwyddyn Newydd gan Arweinydd Llais Gwynedd, Owain Williams wedi derbyn ymateb arferol gan flogwyr Plaid Cymru.\nO ddarllen ymatebion Cai, Guto a Dyfrig fyddech chi'n meddwl fod Plaid yn wych ac nad oes unrhyw argyfwng yn gwynebu cymunedau gwledig Gwynedd.\nFedr rhywun mond gobeithio y wneith y tri cyfaill ddeffro fel ddaw y Gwanwyn yn nes!?\nYn y cyfamser, nid ydynt yn barod i glywed, gweld na siarad unrhyw feirniadaeth o'u Plaid fach perffaith.\nHynny yw mae'n cynhyrchu ymateb nad yw'n mynd i'r afael efo'r pwyntiau sy'n cael eu codi o gwbl. Mae'r cyfuniad o'r lluniau a'r diffyg gallu i ymateb yn ystyrlon yn ddiddorol ac (yn fy marn bach i) yn mynd a ni yn ol unwaith eto i Oes Fictoria.\nMae'n debyg nad yw Gwilym yn ymwybodol o'r ffaith, ond pan mae'n cynrychioli'r tri ohonom fel mwnciod mae'n dilyn hen draddodiad o gynrychioli cenedlaetholwyr Celtaidd (Gwyddelig fel rheol, ond nid pob tro) ar ffurf mwnci, lled fwnci neu epa arall. Mae'r isod yn bump esiampl o'r miloedd o gartwnau ar y thema sydd ar gael o'r bedwaredd ganrif ar bymtheg.\nFe oroesodd yr arfer hyd at gyfnod cymharol ddiweddar. Er enghraifft cartwn o'r Sun yn dilyn digwyddiad treisgar yn ystod cynhebrwng aelod o'r IRA yn Belfast yn 1988 a arweiniodd ychydig yn ddiweddarach at lofruddiaeth dau filwr Prydeinig ydi'r isod.\nRwan, ar un olwg mae cynrychioli pobl o gefndir arbennig yn gyson ar ffurf mwnci yn beth rhyfedd braidd i'w wneud - ond mae'n gwneud synnwyr os ydym yn edrych ar y Byd o safbwynt Saeson yn Oes Fictoria - roedden nhw yn deall pethau mewn ffordd wahanol iawn i ni, a'r rheswm am hynny oedd bod syniadaethau'r cyfnod hefyd yn wahanol iawn i'n rhai ni.\nRoedd eu dealltwriaeth o Ddarwiniaeth (neu eu cam ddealltwriaeth efallai) yn cael ei ddefnyddio i gyfiawnhau'r Ymerodraeth Brydeinig. Roedd dwsinau o wahanol 'raddau' esblygiadol dynol (yn eu tyb nhw) gyda'r Hotentot ar y gwaelod a'r Eingl Sacsoniaid ar y brig wrth gwrs. Roedd Celtiaid rhywle yn y canol ac roedd mwnciod yn is na'r Hotentot. Felly roedd gor wneud is raddoldeb hiliol (dychmygol) gelynion gwleidyddol yn apelio at gartwnwyr.\nOnd roedd rheswm arall pwysicach - roedd syniadaethau sylfaenol cenedlaetholdeb Gwyddelig yn fwy soffistigedig (ac yn amlwg yn llawer mwy blaengar) na'r syniadaethau oedd yn gysylltiedig a'r Ymerodraeth Brydeinig. Roedd cenedlaetholdeb Gwyddelig yn tynnu yn sylweddol ar syniadaethau'r Chwyldro Ffrengig erbyn canol y bedwaredd ganrif ar bymtheg, tra bod llawer o'r syniadaethau oedd yn gysylltiedig a'r Ymerodraeth wedi eu gwreiddio mewn cyfnodau cynharach - rhai oedd yn syniadaethol gyntefig.\nMewn geiriau eraill roedd yn anodd i'r sefydliad gwleidyddol Prydeinig ymgodymu yn rhesymol efo cenedlaetholdeb Gwyddelig oherwydd bod cenedlaetholwyr Gwyddelig wedi eu harfogi'n well ar lefel deallusol gan bod cyd destun eu gwleidyddiaeth yn fwy soffistigedig a chyfoes. Yr unig ateb oedd syrthio'n ol ar y stereoteip o'r Gwyddel fel mwnci di ddeall. Roedd yn ffordd o gau ac anwybyddu dadleuon na ellid eu hennill na hyd yn oed eu hateb - wedi'r cwbl faint haws ydi dyn a cheisio rhesymu efo mwnci?\nYn y cyd destun hwnnw - un o dlodi syniadaethol sylfaenol na all arfogi dyn i ddadlau'n effeithiol na hyd yn oed yn synhwyrol gyda gwrthwynebwyr y dylid cymryd lluniau mwncis a thestun gogleisiol o amherthnasol a simplistaidd blogiad Gwilym.\nMi fydd y blog yma yn cael ei feirniadu'n aml (wel yn aml gan Alwyn o leiaf) oherwydd bod ei dueddiad i feirniadu gwleidyddion a phleidiau unoliaethol yn blentynaidd. Mae'r feirniadath wedi fy mrifo i'r byw a dweud y gwir, a 'dwi wedi gwneud adduned blwyddyn newydd hwyr i geisio bod yn ffeindiach efo'r unoliaethwyr eleni. Wedi'r cwbl mae bywyd yn rhy fyr i ffraeo.\nYn ysbryd yr adduned hwnnw 'dwi am gynhyrchu blogiad neu ddau yn tynnu sylw at gryfderau rhai o'r cyfryw wleidyddion. Beth am gychwyn efo Nia Griffiths, aelod seneddol hynod weithgar Llanelli. Rydym eisoes wedi son amdani unwaith - pan roedd yn canmol y rhyfel yn Afghanistan oherwydd bod y cyfryw ryfel yn atal heroin rhag fflydio dinasoedd Prydain - er bod yr heroin yn ganlyniad uniongyrchol o ymyraeth y Gorllewin ym materion mewnol y wlad honno. Sori, mae'r busnes bod yn neis 'ma'n sobor o anodd. Mi dria i eto.\nUn o'r pethau rhyfedd am y sgandal treuliau aelodau seneddol ydi'r holl bethau cadarnhaol sydd wedi dod i'r amlwg o'u herwydd. Er enghraifft, mae'n amlwg o rai Nia ei bod yn aelod cydwybodol iawn sy'n cymryd y drafferth i fynychu digwyddiadau lleol - fel mae'r dderbyneb isod sy'n hawlio £15 am dorch o flodau ar gyfer digwyddiad i goffau diffoddwyr tan yn ei ddangos.\nPeth arall sy'n amlwg o'r treuliau ydi ei bod yn ddarllenwraig fawr sy'n paratoi ei hun yn llawn ar gyfer ei gwaith Mae'r anfoneb yma o Waterstones am ddau lyfr cyfreithiol swmpus - Immigration & Asylum Law, Gina Clayton a Planning Law and Procedure, Telling a Duxbury. Fel y byddech yn disgwyl o lyfrau academaidd, mae'r ddau lyfr yn ddiawledig o ddrud.\nMae braidd yn anffodus i Waterstones wneud camgymeriad hyll braidd a son am ddisgownt i fyfyrwyr ar yr anfoneb. Gallai'r naif neu'r drwgdybus gael y cam argraff llwyr bod Nia yn honni ei bod yn stiwdant - rhywbeth a fyddai'n groes i Ddeddf Twyll 2006 - deddf a grewyd gan ei phlaid ei hun.\nDiolch byth nad oes yna lawer o bobl felly yng Nghymru.\nLabels: Llafur, Llanelli, Nia Griffiths\nMae nifer o flogiau - megis hwn - yn cyfeirio at stori a ymddangosodd yn y Standard heddiw sy'n awgrymu bod symudiad eto fyth yn y Blaid Lafur i gael gwared o'u harweinydd.\nEfallai bod rhywbeth yn y stori, ond mae'n fwy tebygol mai ychydig o nonsens dechrau'r flwyddyn sydd yma.\nMae'r blogiad yma gan Betsan yn awgrymu y bydd symudiad arwyddocaol tuag at refferendwm ym Mae Caerdydd erbyn diwedd y mis.\nEisoes mae Vaughan wedi nodi bod busnes y Cynulliad yn denau iawn ar Ionawr 26 - bron iawn fel petai bwlch wedi ei adael yn fwriadol ar gyfer rhywbeth neu'i gilydd.\nGan Alwyn y tro hwn.\nYmddengys bod yr arfer mor heintus a ffliw yn yr hydref.\nLabels: blogio, Etholiadau\nFydda i ddim yn ymweld yn aml iawn a blog Betsan - nid bod yna unrhyw beth o'i le arno. I'r gwrthwyneb, mae wedi ei 'sgwennu'n dda, ac mae gan Betsan fwy o gysylltiadau, ac felly mwy o straeon na'r rhan fwyaf ohonom. Mater o ormod o flogiau a rhy ychydig o amser i'w dilyn nhw i gyd ydi'r broblem am wn i.\nBeth bynnag, un o nodweddion anarferol blog Betsan ydi'r criw bach o wrth Gymrigwyr rhonc sy'n gadael eu sylwadau ar dudalennau sylwadau nifer o'r blogiadau. Mae hwn yn un esiampl ymysg nifer. Fel y gwelwch (os oes gennych yr amynedd i ddarllen y stwff) mae'r hogiau yn honni bod cysylltiad rhwng Plaid Cymru ag ymgyrch fomio'r chwedegau, mai ymgais ar buro ethnig ydi cyfundrefnau addysg Gwynedd, Ceredigion a Mon, na ddylid pleidleisio i bobl efo enwau Cymreig, mai cyfundrefn addysg ar gyfer y ddeunawfed ganrif a geir yng Nghymru, na all gwleidyddion Cymreig lwyddo, bod datganoli yn gwneud pobl yn gwynfanus a chegog, nad ydi Cymru'n atebol o gymryd penderfyniadau trosti ei hun, nad oes yna fawr o neb yn siarad Cymraeg, bod y Gymraeg yn cael ei gorfodi ar bawb, bod rhaid gallu siarad yr iaith cyn cael dysgu, mai ymgais i helpu Hitler oedd llosgi'r ysgol fomio, na all ysgolion lwyddo mewn arolygiad ESTYN oni bai bod yr athrawon yn siarad Cymraeg, bod yna gynllwyn rhwng yr holl bleidiau i orfodi pob enaid byw yng Nghymru i ddysgu Cymraeg ac ati, ac ati, ac ati.\nRwan, 'dydi'r agweddau yma ddim yn arbennig o gyffredin yn y Gymru sydd ohoni, ond maent yn bodoli - ac mae gan y criw bach yma o hunan gasawyr bwynt pan maent yn honni nad ydi'r cyfryngau Cymreig yn adlewyrchu eu safbwntiau. Mae gan y cyfryngau Cymreig gonsensws cul iawn sy'n anwybyddu eu safbwynt nhw - yn ogystal a safbwyntiau llawer o bobl eraill (gan gynnwys pobl sydd eisiau annibyniaeth i Gymru, ond stori arall ydi honno).\nMae agweddau'r hunan gasawyr yn rhyw fath o embaras cenedlaethol. Mae pawb yn gwybod am rhywun neu'i gilydd sy'n arddel y syniadau gwrth Gymreig sy'n dominyddu tudalennau sylwadau blog Betsan, ond yn osgoi siarad amdanynt fel petaent yn rhyw berthynas gwallgo. Mae'n eironig mai prif (er nad unig) fforwm y creaduriaid trist yma ydi blog sy'n cael ei gynnal gan y Bib - y rhan mwyaf confensiynol, di gic a sefydliadol o'r holl gyfryngau Cymreig.\nBydd y cwestiwn yn cael ei godi weithiau ar y dudalen sylwadau os ydi'n addas i'r Bib gyhoeddi rhai o'r datganiadau mwyaf eithafol o wrth Gymreig. I ateb y cwestiwn hwnnw mi fyddwn yn cyfeirio at un o straeon byrion nawdd sant hunan gasineb Cymreig, y llenor Caradoc Evans. Mae bron i'r cyfan o'r gwaith a gynhyrchwyd gan Caradoc (yn negawdau cynnar y ganrif ddiwethaf) yn ymgais i wneud i'w bobl ei hun edrych mor anifeilaidd a phosibl i gynulleidfa Seisnig. Dydi'r ffaith bod gan Caradoc ddawn 'sgwennu, a bod y ddwy gyfrol gyntaf (My People a My Neighbours) yn gelfydd iawn, ddim yn cyfiawnhau'r llyfdra moesol sydd ynghlwm a dyn yn ceisio cael ei dderbyn gan eraill fel rhywbeth nad yw, trwy fychanu a sarhau'r hyn ydyw.\nYn un o'r straeon ('dwi ddim yn cofio pa un) mae tad yn cloi merch sy'n dioddef o salwch meddwl yn nho ei dy rhag i neb wybod am ei bodolaeth, ond yn mynd a hi allan wedi iddi nosi wedi ei chlymu fel anifael tra'n ei chwipio a bloeddio arni o bryd i'w gilydd. Efallai bod blog Betsan yn chwarae rol y tad di gariad yn stori Caradoc, pan mae'n mynd a'r hogan druan am dro - rhoi tipyn o awyr iach a lle i'n hunan gasawyr gicio, strancio a gwehyru y tu hwnt i olwg y rhan fwyaf o bobl. Mae yna rhywbeth hyfryd o addas bod prif hyrwyddwyr neis neisrwydd gwleidyddol Cymreig yn darparu un o'u blogiau ar gyfer y pwrpas pwysig hwn\nLabels: BBC, blogio\nBlogmenai'n cadw'r glendid a fu i'r oesoedd a ddaw...


Y Swyddfa Gofrestru - Monmouthshire\nGwasanaethau / Y Swyddfa Gofrestru\nMae’r Swyddfa Gofrestru yn parhau i gynnig apwyntiadau wyneb yn wyneb i gofrestru genedigaethau ac ar gyfer apwyntiadau hysbysiadau cyfreithiol, yn unol â chyngor ym mholisi’r Llywodraeth. Bydd mynediad i’r Swyddfa Gofrestru trwy apwyntiad yn unig i gyfyngu ar risgiau i staff a’r cyhoedd a byddwn yn cymryd rhywfaint o wybodaeth gennych cyn yr apwyntiad trwy e-bost neu ffôn er mwyn lleihau amseroedd apwyntiadau. I drefnu mynediad i’r Swyddfa Gofrestru am unrhyw reswm arall, cysylltwch â ni fel isod.\nBydd system un ffordd wedi’i marcio’n glir o amgylch y swyddfa ac mae hylif diheintio dwylo ar gael. Yn anffodus ni fyddwn yn gallu darparu cyfleusterau tŷ bach ar yr adeg hon. Byddwn yn dilyn cyngor Iechyd Cyhoeddus Cymru i bellhau’n gymdeithasol ac osgoi pob cyswllt corfforol bob amser. Mae’r canllawiau hyn ar waith i’n cadw ni i gyd yn ddiogel, parchwch ein staff a chydymffurfiwch ag unrhyw geisiadau a wneir i chi. Byddem yn gofyn i unrhyw blant neu unigolion mewn grŵp risg uchel i beidio â mynychu ein swyddfeydd, a bod presenoldeb yn cael ei gadw i’r lleiafswm beth bynnag.\nNi allwn ddarparu offer amddiffynnol personol i aelodau’r cyhoedd ond nodwch y gofynnir i chi wisgo mwgwd wyneb yn y swyddfa bob amser. Os oes gennych eithriad meddygol i wisgo mwgwd wyneb, rhowch wybod i ni yn unol â hynny cyn eich presenoldeb.\nOs ydych am wneud apwyntiad anfonwch e-bost atom yn RegisterOffice@monmouthshire.gov.uk neu ffoniwch ni ar 01873 735435.\nGellir cynnal seremonïau Priodas a Phartneriaeth Sifil yn unol â chyngor Llywodraeth Cymru a’r Swyddfa Gofrestru Gyffredinol. Bydd y seremonïau hyn yn cael eu hailstrwythuro i sicrhau’r diogelwch a’r amddiffyniad mwyaf posibl i staff ac aelodau’r cyhoedd. Byddwn yn trafod y fformat yn fanwl gyda chi i sicrhau eich bod yn hapus i symud ymlaen ar y sail hon.\nSylwch fod nifer y gwesteion ar gyfer pob seremoni yn cael ei leihau oherwydd canllawiau Iechyd Cyhoeddus Cymru. Ar gyfer seremonïau yn y Swyddfa Gofrestru ac yn yr Hen Barlwr, trafodwch y sefyllfa bresennol gyda ni gan ei bod yn destun newid ar fyr rybudd wrth i’r canllawiau newid. Ar gyfer seremonïau mewn Adeiladau Cymeradwy, cysylltwch â’r lleoliad yn uniongyrchol.\nRydym hefyd yn gallu mynychu Mannau Addoli i gofrestru priodasau, ar yr amod bod asesiad risg manwl wedi’i dderbyn sy’n sicrhau diogelwch ein haelodau staff. Mae’r un peth yn berthnasol i Safleoedd Trwyddedig sy’n penderfynu ailagor ar gyfer seremonïau yn unig o’r 1af Mawrth 2021.\nOs ydych chi am gysylltu â ni ynglŷn â’ch seremoni, anfonwch e-bost atom yn Ceremonies@monmouthshire.gov.uk neu ffoniwch y swyddfa ar 01873 735435. Rydym yn delio â nifer fawr o ymholiadau yn ddyddiol felly byddwch yn amyneddgar wrth i ni weithio drwyddynt, os gwelwch yn dda. Rydym bellach yn gallu cymryd archebion newydd ond nodwch fod yn rhaid cydymffurfio ag unrhyw gyfyngiadau sydd ar waith ar ddyddiad eich seremoni. Efallai yr hoffech chi hefyd drafod unrhyw gyfyngiadau / argaeledd gyda’ch lleoliad.\nRydym yn diolch ichi am eich cydweithrediad yn ystod yr amser hwn, parhewch i ddilyn cyngor y Llywodraeth a ICC a gofalu am eich gilydd. Gyda dymuniadau gorau, Gwasanaeth Cofrestru Sir Fynwy.\nMae Swyddfa Gofrestru Sir Fynwy drws nesaf i Neuadd y Sir ym Mrynbuga\nI gael mwy o wybodaeth neu os oes gennych ymholiad gallwch gysylltu â ni dros y ffôn yn\nMewn achos argyfwng tu allan i oriau swyddfa ffoniwch 0300 123 1055, os gwelwch yn dda\nneu drwy e-bost registeroffice@monmouthshire.gov.uk\nRydym ar agor\nDyddiau Llun i ddyddiau Iau 09:00 – 13:00 13:30 – 16:30\nDyddiau Gwener 09:00 – 13:00 13:30 – 16:00


Prynwch powdr Allylestrenol (432-60-0) hplc≥98% | AASraw\n/ cynhyrchion / Hormonau Merched / Powdr Allylestrenol (432-60-0)\nSKU: 432-60 0-. categori: Hormonau Merched\nMae AASraw gyda synthesis a gallu cynhyrchu o ram i orchymyn màs o bowdr Allylestrenol (432-60-0), o dan reoleiddio CGMP a system rheoli ansawdd olrhain.\nPowdwr Allylestrenol, enw brand Gestanin a Turinal ymhlith eraill, yn progestogen sy'n gysylltiedig â progesterone sy'n cael ei roi mewn gorsaliad bygwth ac yn rheolaidd, ac i atal llafur cynamserol. Fodd bynnag, ac eithrio diffyg profesterone wedi'i brofi, nid yw'r fath ddefnydd yn cael ei argymell mwyach.\nFideo powdwr Allylestrenol\nPowdwr Allylestrenol Cymeriadau sylfaenol\nEnw: Powdwr Allylestrenol\nCAS: 432-60 0-\nFformiwla Molecular: C21H32O\nCylch powdr allylestrenol\nEnwau Cemegol: powdr Allylestrenol\nEnwau Brand: Gestanin a Turinal ymhlith eraill, powdr Allylestrenol, powdwr Gestanin, powdwr Turinal, 432-60-0\nDefnydd powdr Allylestrenol\nCymerwch powdr Allylestrenol (CAS 432-60-0) yn ôl y geg fel y'i cyfarwyddir, gellir ei gymryd gyda bwyd neu hebddyn nhw. Gallwch chi gael y feddyginiaeth hon gyda bwyd i atal GI ofidus. Dilynwch bob cyfarwyddyd ar y pecyn cynnyrch. Os ydych chi'n ansicr ynghylch unrhyw wybodaeth, cysylltwch â'ch meddyg neu fferyllydd.\nDywedwch wrth eich meddyg os yw'ch cyflwr yn parhau neu'n gwaethygu neu os ydych chi'n datblygu symptomau newydd. Os ydych chi'n meddwl bod gennych broblem feddygol ddifrifol, ceisiwch gymorth meddygol ar unwaith.\nMae powdr Allylestrenol yn cael ei storio orau ar dymheredd yr ystafell i ffwrdd o oleuni a lleithder uniongyrchol. Er mwyn atal difrod i gyffuriau, ni ddylech storio powdwr Allylestrenol yn yr ystafell ymolchi neu'r rhewgell. Gall fod gwahanol frandiau o bowdr Allylestrenol a allai fod â gwahanol anghenion storio. Mae'n bwysig bob amser wirio'r pecyn cynnyrch ar gyfer cyfarwyddiadau ar storio, neu ofyn i'ch fferyllydd. Er diogelwch, dylech gadw pob meddyginiaeth i ffwrdd oddi wrth blant ac anifeiliaid anwes.\nNi ddylech fflysio powdr Allylestrenol i lawr y toiled neu ei arllwys i ddraen oni bai ei fod wedi'i gyfarwyddo i wneud hynny. Mae'n bwysig diddymu'n briodol y cynnyrch hwn pan fydd wedi dod i ben neu nad oes ei angen mwyach. Ymgynghorwch â'ch fferyllydd am fwy o fanylion ynglŷn â sut i ddileu'ch cynnyrch yn ddiogel.\nBeth yw dos powdr Allylestrenol\nBeth yw dogn powdr Allylestrenol (powdwr Gestanin) ar gyfer oedolyn?\nOedolyn: 5 mg ar lafar dair gwaith y dydd ar gyfer diwrnodau 5-7.\nBeth yw dogn powdr Allylestrenol i blentyn?\nNid yw'r ddosbarth wedi'i sefydlu mewn cleifion pediatrig. Efallai na fydd yn anniogel i'ch plentyn. Mae bob amser yn bwysig deall yn llawn ddiogelwch y cyffur cyn ei ddefnyddio. Cysylltwch â'ch meddyg neu fferyllydd am ragor o wybodaeth.\nSut mae powdr Allylestrenol ar gael?\nMae powdr Allylestrenol ar gael yn y ffurfiau dosage a chryfderau canlynol:\nTabl, Llafar: 5 mg.\nBeth ddylwn i ei wneud rhag ofn argyfwng neu gorddos?\nMewn achos o argyfwng neu gorddos, ffoniwch eich gwasanaethau brys lleol neu ewch i'ch ystafell argyfwng agosaf.\nOs byddwch yn colli dos o bowdr Allylestrenol, cymerwch hi cyn gynted â phosib. Fodd bynnag, os yw bron yn amser ar gyfer eich dos nesaf, sgipiwch y dos a gollwyd a chymerwch eich dos rheolaidd fel y'i trefnwyd. Peidiwch â chymryd dos dwbl.\nNid yw Hello Health Group yn darparu cyngor, diagnosis na thriniaeth feddygol\nSut mae powdr Allylestrenol yn gweithio\nMae powdr Allylestrenol yn debyg o ran strwythur a swyddogaeth i progesterone. Mae Progesterone yn rhannu gweithredoedd fferyllol y progestinau. Mae Progesterone yn rhwymo'r progesterone a derbynyddion estrogen. Mae celloedd targed yn cynnwys y tarddiad atgenhedlu benywaidd, y chwarren mamari, y hypothalamws, a'r pituitary. Unwaith y bydd y derbynnydd yn rhwymo, bydd progestinau fel Progesterone yn arafu rhyddhau hormon rhyddhau gonadotropin (GnRH) o'r hypothalamws ac yn anwybyddu ymlediad LH (luteinizing hormone) cyn-ovulaidd. Mewn menywod sydd ag estrogen annigonol digonol, mae progesteron yn trawsnewid endometriwm cynyddol i un ysgrifennydd. Mae Progesterone yn hanfodol ar gyfer datblygu meinwe penderfynol ac mae angen cynyddu cynhwysedd endometryddol ar gyfer ymgorffori embryo. Unwaith y bydd embryo wedi'i fewnblannu, mae progesterone yn gweithredu i gynnal y beichiogrwydd. Mae Progesterone hefyd yn ysgogi twf meinwe alfalegol mamar ac yn ymlacio cyhyrau llyfn uterine. Mae ganddo lawer o weithgarwch estrogenig ac androgenaidd.\nMae'r glosgwrid a chysylltiadau sylffad o pregnanediol a beichiogolone yn cael eu heithrio yn yr wrin a'r bwlch. Efallai y bydd metaboliaid y progenwyr sy'n cael eu heithrio yn y bwlch yn cael eu hailgylchu'n llwyr neu efallai y byddant yn cael eu heithrio yn y feces. Mae'r meinweoedd yn cael eu heithrio'n bennaf gan yr arennau.\nMae powdr Allylestrenol yn cael ei weinyddu i gleifion sydd wedi dioddef camgymeriadau lluosog, llafur cynamserol neu hyperplasia prostad anweddus. Mae'r cyffur yn ymyrryd â'r hormon sy'n gyfrifol am ryddhau gonadotropin ac yn arafu ymchwydd yr hormonau luteinizing cyn-ovoli.\nDylech ymgynghori â'ch meddyg a chael diagnosis meddygol trylwyr o'ch cyflwr beichiogrwydd a chyflyrau meddygol eraill a allai fod wedi atal beichiogrwydd llwyddiannus o'r blaen. Rhaid i chi wneud eich meddyg yn ymwybodol o unrhyw anhwylderau neu glefydau sydd gennych eisoes, unrhyw alergedd i gyffuriau neu fwyd, neu os ydych ar unrhyw bilsen hormonaidd, atchwanegiadau dietegol neu gyffuriau presgripsiwn eraill.\nRhaid i chi gymryd y cyffuriau yn ofalus ac, fel y mae'ch meddyg yn gyfarwyddo, yn enwedig os ydych yn amyneddgar â diabetes, meigryn, epilepsi, asthma â chlefydau cardiaidd, arennau neu afu, neu os ydych chi'n anoddef tuag at glwcos.\nEfallai y bydd rhai sgîl-effeithiau sy'n cynnwys chwydu a chyfog, cur pen parhaus, alergeddau croen fel brechod, cochyn, coch, cwymp y gwddf, y tafod, y gwefusau, y weledigaeth aneglur a'r cwymp, anhwylderau gastrig a phoen y abdomen, rhwymedd neu ddolur rhydd, amrywiadau o bwysedd gwaed. Rhaid i chi osgoi gyrru neu fynd yn yr awyr agored yn aml ar ôl i chi gymryd y feddyginiaeth.\nPowdr Allylestrenol (CAS 432-60-0)\nMarchnata powdr Allylestrenol\nOes gan unrhyw bowdr Allylestrenol unrhyw Effeithiau Ochr\nDefnyddir powdr Allylestrenol ar gyfer trin, rheoli, atal a gwella'r clefydau, yr amodau a'r symptomau canlynol:\n-Colled beichiogrwydd cynyddol\n-Dynodi hyperplasia prostadig\n-Dirymiad twf cynhwysfawr\n- Llafur rhagamserol\nGellir defnyddio powdr Allylestrenol hefyd at ddibenion nad ydynt wedi'u rhestru yma.\nMae sgîl-effeithiau Gestin (powdr Allylestrenol) yn cynnwys y rhai a restrir isod. Os bydd unrhyw un o'r effeithiau hyn yn parhau, neu'n gwaethygu, dylech ymgynghori â'ch meddyg ar unwaith.\nNodwyd y gallai babanod a anwyd gan famau a gymerodd y feddyginiaeth fod ychydig yn uwch na'r pwysau arferol, ond ni chredir bod hyn yn anniogel.\nSut i brynu powdr Allylestrenol o AASraw\nRyseitiau powdr Allylestrenol


Dweud eich dweud ar wella gwasanaethau ysbytai\nHeddiw (30 Mai 2018) lansiwyd yr ymgynghoriad ‘NHS Future Fit’ ac mae cyfle i bobl Gogledd Powys, Swydd Amwythig a Telford a Wrekin i roi eu barn ar ddyfodol gwasanaethau ysbytai yn Amwythig a Telford.\nMae disgyblion Powys unwaith e...\nCafodd bron 1 ymhob 5 o ganlyniadau Powys ar gyfer 2018 y graddau uchaf A*-A (20.1 y cant) sef cynnydd o bron 1 y cant ers canlyniadau 2017 (19.2 y cant). Roedd bron 4.5 y cant o’r canlyniadau yn rhai gradd A* a 15.6 y cant arall yn rhai gradd A. Roedd mwy na 5 o bob 10 o ganlyniadau yn rhai graddau A*-B (48.2 y cant) a mwy na tri chwarter 75.9 o bob 10 o ganlyniadau (75.9 y cant) yn raddau A*-C....\nCynlluniau i adeiladu cromen h...\nCyflwynwyd cynlluniau i gynyddu gallu Cyngor Sir Powys i storio halen i’r ffordd i gynllunwyr, yn unol â gofynion Llywodraeth Cymru. Mae’r cyngor sir yn bwriadu buddsoddi tua £600,000 yn y depo yn Llangamarch i adeiladu cromen i storio halen, fel rhan o’r cynlluniau i gynyddu’i allu cyffredinol i storio halen yn y sir i 34,000 tunnell. Ar hyn o bryd, mae’r depo, sy’n ganolfan ar gyfer Priffyr...\nCymorth i’r Gymuned – Clwb Mon...\nMae prosiect cyffrous a lansiwyd i helpu pobl sy’n 54 a hwn i fynd nôl i’r gwaith, yn cynnal diwrnod gwybodaeth yn Y Drenewydd. Bydd digwyddiad ‘Cymorth i’r Gymuned’ yn cael ei gynnal yng Nghlwb Monty yn Y Drenewydd ar ddydd Mawrth 21 Awst rhwng 11 am – 3 pm. Ymhlith y rhai fydd yno fydd cynrychiolwyr Cyngor ar Bopeth, Cynllun Mentora Cymru PRIME, Age Cymru, Gyrfaoedd Cymru, Gofal a Thrws...


Chwaraeon, Addysg & Gofal Plant\nRyan sydd wedi ennill gwobr Prentis y Flwyddyn - Chwaraeon, Addysg & Gofal Plant. Llongyfarchiadau Ryan!\nRoedd Ryan yn ddysgwr pryderus iawn ar y dechrau heb lawer o hyder. Roedd wedi gadael addysg bellach oherwydd nad oedd yn teimlo ei fod yn academaidd iawn. Drwy ddamwain gwelodd Ryan gyfle i gwblhau cwrs hyfforddi ym maes chwaraeon mewn hysbys ar y cyfryngau cymdeithasol ac mi benderfynodd fynd amdani a chofrestru arno. Roedd ei agwedd a'i bresenoldeb yn ardderchog ac roedd yn ffynnu yn yr amgylchedd dysgu.\nWrth i hyder Ryan godi, aeth ymlaen drwy'r cyrsiau a chanfod ei swydd ddelfrydol fel Cynorthwyydd Cymorth Dysgu yn Ysgol Maes y Felin. Unwaith eto cafodd gyfle i ffynnu yn yr amgylchedd dysgu ac roedd yn sefyll allan yn ei rôl yn cefnogi dysgu.\nRoedd ei fentoriaid yn y gweithle yn llawn canmoliaeth iddo ac mae o'n mwynhau cynorthwyo plant yn yr amgylchedd dysgu. Cafodd farciau ardderchog yn ystod yr arsylwadau yn y gweithle ac er iddo gael trafferth gydag ambell beth, datblygodd ei waith academaidd i safon dda. Llwyddodd i ennill cymhwyster Lefel 2 mewn Rhifedd, Llythrennedd a Llythrennedd Digidol yn ogystal â gweithio ar ei raglen dysgu.\nMae Ryan yn gweithio yn yr ysgol erbyn hyn ac yn cwblhau gwaith ar gyfer ennill cymhwyster Lefel 3 mewn Addysgu. Mae o'n mwynhau cefnogaeth ei diwtoriaid ac yn gwrando'n ofalus ar adborth er mwyn datblygu ymhellach yn unigolion hyderus a chymwys.